# Il-Ġurnal Uffiċjali C 284/2021

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 284 |
| | |
| Edizzjoni bil-Malti | Informazzjoni u Avviżi | Volum 6416 ta' Lulju 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 284

Edizzjoni bil-Malti

Informazzjoni u Avviżi

Volum 6416 ta' Lulju 2021

---

| Werrej | Paġna |
| --- | --- |
| | II   Komunikazzjonijiet |
| | KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2021/C 284/01 | Ebda oppożizzjoni għal konċentrazzjoni notifikata (Il-Każ M.10333 — B&C KB/Atlas Flexibles) (
  1
  ) | 1 |
| 2021/C 284/02 | Ebda oppożizzjoni għal konċentrazzjoni notifikata (Il-Każ M.10316 — Macquarie/Warrington/Bingo) (
  1
  ) | 2 |

Werrej

Paġna

II   Komunikazzjonijiet

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2021/C 284/01

Ebda oppożizzjoni għal konċentrazzjoni notifikata (Il-Każ M.10333 — B&C KB/Atlas Flexibles) (
  1
  )

1

1

2021/C 284/02

Ebda oppożizzjoni għal konċentrazzjoni notifikata (Il-Każ M.10316 — Macquarie/Warrington/Bingo) (
  1
  )

1

2

---

| | IV   Informazzjoni |
| --- | --- |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2021/C 284/03 | Rata tal-kambju tal-euro — Il-15 ta’ Lulju 2021 | 3 |

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2021/C 284/03

Rata tal-kambju tal-euro — Il-15 ta’ Lulju 2021

3

---

| | V   Avviżi |
| --- | --- |
| | PROĊEDURI DWAR L-IMPLIMENTAZZJONI TAL-POLITIKA KUMMERĊJALI KOMUNI |
| | Il-Kummissjoni Ewropea |
| 2021/C 284/04 | Avviż ta’ bidu ta’ rieżami ta’ skadenza tal-miżuri anti-dumping applikabbli għall-importazzjonijiet taċ-ċiklamat tas-sodju li joriġinaw mir-Repubblika tal-Poplu taċ-Ċina u mill-Indoneżja | 4 |
| | PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI |
| | Il-Kummissjoni Ewropea |
| 2021/C 284/05 | Avviż minn qabel ta’ konċentrazzjoni (Każ M.10337 — BC PARTNERS/VISTA EQUITY PARTNERS/EAB GLOBAL) — Każ li jista’ jiġi kkunsidrat għal proċedura ssimplifikata (
  1
  ) | 16 |
| 2021/C 284/06 | Avviż minn qabel ta’ konċentrazzjoni (Il-Każ M.10295 — ORANGE POLSKA/APG/FIBERCO JV) — Każ li jista’ jiġi kkunsidrat għal proċedura ssimplifikata (
  1
  ) | 18 |
| | ATTI OĦRAJN |
| | Il-Kummissjoni Ewropea |
| 2021/C 284/07 | Pubblikazzjoni ta’ applikazzjoni għal emenda ta’ Speċifikazzjoni għal isem fis-settur tal-inbid imsemmija fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill | 20 |
| 2021/C 284/08 | Pubblikazzjoni ta’ komunikazzjoni ta’ approvazzjoni ta’ emenda standardgħall-Ispeċifikazzjoni tal-Prodott għal isem fis-settur tal-inbid,kif imsemmi fl-Artikolu 17(2) u (3) tar-Regolament Delegat tal-Kummissjoni (UE) 2019/33 | 29 |
| 2021/C 284/09 | Pubblikazzjoni ta’ komunikazzjoni ta’ approvazzjoni ta’ emenda standard għall-Ispeċifikazzjoni tal-Prodott għal isem fis-settur tal-inbid, kif imsemmi fl-Artikolu 17(2) u (3) tar-Regolament Delegat tal-Kummissjoni (UE) 2019/33 | 36 |
| 2021/C 284/10 | Pubblikazzjoni ta’ komunikazzjoni dwar l-approvazzjoni ta’ emendastandard għall-Ispeċifikazzjoni tal-Prodott ta’ isem fis-settur tal-inbid, kif imsemmi fl-Artikolu 17(2) u (3) tar-Regolament Delegat tal-Kummissjoni (UE) Nru 2019/33 | 42 |

V   Avviżi

PROĊEDURI DWAR L-IMPLIMENTAZZJONI TAL-POLITIKA KUMMERĊJALI KOMUNI

Il-Kummissjoni Ewropea

2021/C 284/04

Avviż ta’ bidu ta’ rieżami ta’ skadenza tal-miżuri anti-dumping applikabbli għall-importazzjonijiet taċ-ċiklamat tas-sodju li joriġinaw mir-Repubblika tal-Poplu taċ-Ċina u mill-Indoneżja

4

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

2021/C 284/05

Avviż minn qabel ta’ konċentrazzjoni (Każ M.10337 — BC PARTNERS/VISTA EQUITY PARTNERS/EAB GLOBAL) — Każ li jista’ jiġi kkunsidrat għal proċedura ssimplifikata (
  1
  )

1

16

2021/C 284/06

Avviż minn qabel ta’ konċentrazzjoni (Il-Każ M.10295 — ORANGE POLSKA/APG/FIBERCO JV) — Każ li jista’ jiġi kkunsidrat għal proċedura ssimplifikata (
  1
  )

1

18

ATTI OĦRAJN

Il-Kummissjoni Ewropea

2021/C 284/07

Pubblikazzjoni ta’ applikazzjoni għal emenda ta’ Speċifikazzjoni għal isem fis-settur tal-inbid imsemmija fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill

20

2021/C 284/08

Pubblikazzjoni ta’ komunikazzjoni ta’ approvazzjoni ta’ emenda standardgħall-Ispeċifikazzjoni tal-Prodott għal isem fis-settur tal-inbid,kif imsemmi fl-Artikolu 17(2) u (3) tar-Regolament Delegat tal-Kummissjoni (UE) 2019/33

29

2021/C 284/09

Pubblikazzjoni ta’ komunikazzjoni ta’ approvazzjoni ta’ emenda standard għall-Ispeċifikazzjoni tal-Prodott għal isem fis-settur tal-inbid, kif imsemmi fl-Artikolu 17(2) u (3) tar-Regolament Delegat tal-Kummissjoni (UE) 2019/33

36

2021/C 284/10

Pubblikazzjoni ta’ komunikazzjoni dwar l-approvazzjoni ta’ emendastandard għall-Ispeċifikazzjoni tal-Prodott ta’ isem fis-settur tal-inbid, kif imsemmi fl-Artikolu 17(2) u (3) tar-Regolament Delegat tal-Kummissjoni (UE) Nru 2019/33

42

---

| | |
| --- | --- |
| | (1)   Test b'rilevanza għaż-ŻEE. |

---

(1)   Test b'rilevanza għaż-ŻEE.

1

| MT | |
| --- | --- |

MT

---

II Komunikazzjonijiet

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 16.7.2021 | MT | Il-Ġurnal Uffiċjali tal-Unjoni Ewropea | C 284/1 |
| --- | --- | --- | --- |

16.7.2021

MT

Il-Ġurnal Uffiċjali tal-Unjoni Ewropea

C 284/1

---

Ebda oppożizzjoni għal konċentrazzjoni notifikata

(Il-Każ M.10333 — B&C KB/Atlas Flexibles)

(Test b’rilevanza għaż-ŻEE)

(2021/C 284/01)

Fit 9 ta’ Lulju 2021, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq intern. Din id-deċiżjoni hi bbażata fuq l-Artikolu 6(1)(b) tar-Regolament tal-Kunsill (KE) Nru 139/2004 (1). It-test sħiħ tad-deċiżjoni hu disponibbli biss fl-Ingliż u ser isir pubbliku wara li jitneħħa kwalunkwe sigriet tan-negozju li jista’ jkun fih. Dan it-test jinstab:

| — | fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali, |
| --- | --- |

—

fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali,

| — | f’forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32021M10333. Il-EUR-Lex hu l-aċċess fuq l-internet għal-liġi Ewropea. |
| --- | --- |

—

f’forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32021M10333. Il-EUR-Lex hu l-aċċess fuq l-internet għal-liġi Ewropea.

---

(1)  ĠU L 24, 29.1.2004, p. 1.

---

| 16.7.2021 | MT | Il-Ġurnal Uffiċjali tal-Unjoni Ewropea | C 284/2 |
| --- | --- | --- | --- |

16.7.2021

MT

Il-Ġurnal Uffiċjali tal-Unjoni Ewropea

C 284/2

---

Ebda oppożizzjoni għal konċentrazzjoni notifikata

(Il-Każ M.10316 — Macquarie/Warrington/Bingo)

(Test b’rilevanza għaż-ŻEE)

(2021/C 284/02)

Fit 30 ta’ Ġunju 2021, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq intern. Din id-deċiżjoni hi bbażata fuq l-Artikolu 6(1)(b) tar-Regolament tal-Kunsill (KE) Nru 139/2004 (1). It-test sħiħ tad-deċiżjoni hu disponibbli biss fl-Ingliż u ser isir pubbliku wara li jitneħħa kwalunkwe sigriet tan-negozju li jista’ jkun fih. Dan it-test jinstab:

| — | fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali, |
| --- | --- |

—

fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta’ amalgamazzjoni, inklużi l-kumpanija, in-numru tal-każ, id-data u l-indiċi settorjali,

| — | f’forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32021M10316. Il-EUR-Lex hu l-aċċess fuq l-internet għal-liġi Ewropea. |
| --- | --- |

—

f’forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32021M10316. Il-EUR-Lex hu l-aċċess fuq l-internet għal-liġi Ewropea.

---

(1)  ĠU L 24, 29.1.2004, p. 1.

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 16.7.2021 | MT | Il-Ġurnal Uffiċjali tal-Unjoni Ewropea | C 284/3 |
| --- | --- | --- | --- |

16.7.2021

MT

Il-Ġurnal Uffiċjali tal-Unjoni Ewropea

C 284/3

---

Rata tal-kambju tal-euro (1)

Il-15 ta’ Lulju 2021

(2021/C 284/03)

1 euro =

| | Munita | Rata tal-kambju |
| --- | --- | --- |
| USD | Dollaru Amerikan | 1,1809 |
| JPY | Yen Ġappuniż | 129,93 |
| DKK | Krona Daniża | 7,4375 |
| GBP | Lira Sterlina | 0,85188 |
| SEK | Krona Żvediża | 10,2335 |
| CHF | Frank Żvizzeru | 1,0828 |
| ISK | Krona Iżlandiża | 146,10 |
| NOK | Krona Norveġiża | 10,3803 |
| BGN | Lev Bulgaru | 1,9558 |
| CZK | Krona Ċeka | 25,587 |
| HUF | Forint Ungeriż | 359,45 |
| PLN | Zloty Pollakk | 4,5748 |
| RON | Leu Rumen | 4,9290 |
| TRY | Lira Turka | 10,1061 |
| AUD | Dollaru Awstraljan | 1,5876 |
| CAD | Dollaru Kanadiż | 1,4808 |
| HKD | Dollaru ta’ Hong Kong | 9,1726 |
| NZD | Dollaru tan-New Zealand | 1,6888 |
| SGD | Dollaru tas-Singapor | 1,5995 |
| KRW | Won tal-Korea t’Isfel | 1 350,13 |
| ZAR | Rand ta’ l-Afrika t’Isfel | 17,2028 |
| CNY | Yuan ren-min-bi Ċiniż | 7,6304 |
| HRK | Kuna Kroata | 7,4918 |
| IDR | Rupiah Indoneżjan | 17 143,25 |
| MYR | Ringgit Malażjan | 4,9627 |
| PHP | Peso Filippin | 59,272 |
| RUB | Rouble Russu | 87,5176 |
| THB | Baht Tajlandiż | 38,598 |
| BRL | Real Brażiljan | 6,0075 |
| MXN | Peso Messikan | 23,5383 |
| INR | Rupi Indjan | 88,0510 |

Munita

Rata tal-kambju

USD

Dollaru Amerikan

1,1809

JPY

Yen Ġappuniż

129,93

DKK

Krona Daniża

7,4375

GBP

Lira Sterlina

0,85188

SEK

Krona Żvediża

10,2335

CHF

Frank Żvizzeru

1,0828

ISK

Krona Iżlandiża

146,10

NOK

Krona Norveġiża

10,3803

BGN

Lev Bulgaru

1,9558

CZK

Krona Ċeka

25,587

HUF

Forint Ungeriż

359,45

PLN

Zloty Pollakk

4,5748

RON

Leu Rumen

4,9290

TRY

Lira Turka

10,1061

AUD

Dollaru Awstraljan

1,5876

CAD

Dollaru Kanadiż

1,4808

HKD

Dollaru ta’ Hong Kong

9,1726

NZD

Dollaru tan-New Zealand

1,6888

SGD

Dollaru tas-Singapor

1,5995

KRW

Won tal-Korea t’Isfel

1 350,13

ZAR

Rand ta’ l-Afrika t’Isfel

17,2028

CNY

Yuan ren-min-bi Ċiniż

7,6304

HRK

Kuna Kroata

7,4918

IDR

Rupiah Indoneżjan

17 143,25

MYR

Ringgit Malażjan

4,9627

PHP

Peso Filippin

59,272

RUB

Rouble Russu

87,5176

THB

Baht Tajlandiż

38,598

BRL

Real Brażiljan

6,0075

MXN

Peso Messikan

23,5383

INR

Rupi Indjan

88,0510

---

(1)  Sors: rata tal-kambju ta’ referenza ppubblikata mill-Bank Ċentrali Ewropew.

---

V Avviżi

PROĊEDURI DWAR L-IMPLIMENTAZZJONI TAL-POLITIKA KUMMERĊJALI KOMUNI

Il-Kummissjoni Ewropea

| 16.7.2021 | MT | Il-Ġurnal Uffiċjali tal-Unjoni Ewropea | C 284/4 |
| --- | --- | --- | --- |

16.7.2021

MT

Il-Ġurnal Uffiċjali tal-Unjoni Ewropea

C 284/4

---

Avviż ta’ bidu ta’ rieżami ta’ skadenza tal-miżuri anti-dumping applikabbli għall-importazzjonijiet taċ-ċiklamat tas-sodju li joriġinaw mir-Repubblika tal-Poplu taċ-Ċina u mill-Indoneżja

(2021/C 284/04)

Wara l-pubblikazzjoni ta’ Notifika ta’ skadenza imminenti (1) tal-miżuri anti-dumping fis-seħħ fuq l-importazzjonijiet taċ-ċiklamat tas-sodju li joriġinaw mir-Repubblika tal-Poplu taċ-Ċina (“RPĊ”) u l-Indoneżja (“il-pajjiżi kkonċernati”), il-Kummissjoni Ewropea (“il-Kummissjoni”) irċeviet talba għal rieżami skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (2) (“ir-Regolament bażiku”).

1.   Talba għal rieżami

It-talba kienet ippreżentata fl-14 ta’ April 2021 minn Productos Aditivos S.A. (“l-applikant”), il-produttur uniku taċ-ċiklamat tas-sodju fl-Unjoni, li jirrappreżenta 100 % tal-produzzjoni totali tal-Unjoni.

Verżjoni pubblika tat-talba u l-analiżi tal-grad ta’ sostenn għat-talba mill-produtturi tal-Unjoni huma disponibbli fil-fajl li jistgħu jikkonsultawh il-partijiet interessati. It-Taqsima 5.6 ta’ din in-Notifika tipprovdi informazzjoni dwar l-aċċess għall-fajl mill-partijiet interessati.

2.   Prodott taħt rieżami

Il-prodott soġġett għal dan ir-rieżami huwa ċ-ċiklamat tas-sodju (“il-prodott taħt rieżami”), li bħalissa jaqa’ taħt il-kodiċi NM ex 2929 90 00 (kodiċi TARIC 2929900010). Il-kodiċijiet NM u TARIC qed jingħataw biss għall-informazzjoni.

3.   Miżuri eżistenti

Il-miżuri attwalment fis-seħħ huma dazju anti-dumping definittiv fuq l-importazzjonijiet taċ-ċiklamat tas-sodju li joriġinaw mir-Repubblika tal-Poplu taċ-Ċina u mill-Indoneżja wara rieżami tal-iskadenza impost mir-Regolament ta’ Implimentazzjoni tal-Kummissjoni (UE) Nru 2016/1160 (3) u dazju antidumping definittiv fuq l-importazzjonijiet taċ-ċiklamat tas-sodju li joriġinaw mir-Repubblika tal-Poplu taċ-Ċina u prodotti minn Fang Da Food Additive (Shen Zhen) Limited u Fang Da Food Additive (Yang Quan) Limited impost mir-Regolament ta’ Implimentazzjoni tal-Kummissjoni (UE) Nru 2016/1159 (4).

4.   Raġunijiet għar-rieżami

It-talba hija msejsa fuq ir-raġunijiet li l-iskadenza tal-miżuri x’aktarx tirriżulta fil-kontinwazzjoni jew fir-rikorrenza tad-dumping u fil-kontinwazzjoni jew fir-rikorrenza tad-dannu għall-industrija tal-Unjoni.

4.1.   
  Allegazzjoni dwar il-probabbiltà ta’ kontinwazzjoni u ta’ rikorrenza tad-dumping

Minħabba li l-importazzjonijiet mir-RPĊ għadhom qed jidħlu fl-UE fi kwantitajiet sostanzjali, l-applikant ipprovda evidenza dwar il-kontinwazzjoni tad-dumping.

L-applikant qal li mhuwiex xieraq li jintużaw prezzijiet u kostijiet domestiċi fir-Repubblika tal-Poplu taċ-Ċina minħabba l-eżistenza ta’ distorsjonijiet sinifikanti skont it-tifsira tal-punt (b) tal-Artikolu 2(6a) tar-Regolament bażiku.

Biex jissostanzja l-allegazzjonijiet ta’ distorsjonijiet sinifikanti, l-applikant qagħad fuq id-dokument tal-ħidma tal-persunal tal-Kummissjoni dwar distorsjonijiet sinifikanti fl-ekonomija tar-RPĊ tal-20 ta’ Diċembru 2017 (“ir-rapport tal-Kummissjoni”) u b’mod partikolari fuq il-Kapitolu 16 dwar is-settur kimiku u l-kapitoli dwar id-distorsjonijiet ġenerali rigward l-enerġija, l-art u x-xogħol.

Ir-rapport tal-pajjiż jinsab fil-fajl li jistgħu jikkonsultawh il-partijiet interessati u fis-sit web tad-DĠ Kummerċ (5).

Fid-dawl tal-informazzjoni disponibbli, il-Kummissjoni tqis li jeżistu biżżejjed provi, skont l-Artikolu 5(9) tar-Regolament bażiku, li jissuġġerixxu li, minħabba li hemm distorsjonijiet sinifikanti li jaffettwaw il-prezzijiet u l-kostijiet, l-użu ta’ prezzijiet u kostijiet domestiċi fir-RPĊ mhuwiex xieraq, u dan jirrikjedi li jingħata bidu għal investigazzjoni fuq il-bażi tal-Artikolu 2(6a) tar-Regolament bażiku.

Għaldaqstant, fid-dawl tal-Artikolu 2(6a)(a) tar-Regolament bażiku, l-allegazzjoni ta’ kontinwazzjoni ta’ dumping hija bbażata fuq tqabbil ta’ valur normali maħdum fuq il-bażi tal-kostijiet tal-produzzjoni u tal-bejgħ li jirriflettu prezzijiet jew punti ta’ riferiment mingħajr distorsjonijiet f’pajjiż rappreżentattiv xieraq, mal-prezz tal-esportazzjoni (fil-livell ta’ kif joħroġ mill-fabbrika) tal-prodott taħt rieżami mill-RPĊ meta jinbiegħ għall-esportazzjoni lejn l-Unjoni. Fuq din il-bażi, il-marġni ta’ dumping ikkalkulat huwa sinifikanti għar-RPĊ.

Fil-każ tal-importazzjonijiet Indoneżjani, ġaladarba dawn l-importazzjonijiet m’għadhomx jidħlu fl-UE fi kwantitajiet kbar peress li ġew applikati l-miżuri eżitenti, l-applikant ipprovda evidenza dwar il-probabbiltà ta’ rikorrenza ta’ dumping.

Fin-nuqqas ta’ data affidabbli dwar il-prezzijiet domestiċi għall-Indoneżja l-allegazzjoni tal-probabbiltà ta’ rikorrenza ta’ dumping hija bbażata fuq paragun ta’ valur normali maħdum (l-ispejjeż tal-manifattura, l-ispejjeż tal-bejgħ, ġenerali u amministrattivi (SG&A) u l-qligħ) fl-Indoneżja mal-prezz tal-esportazzjoni (fil-livell ta’ kif joħroġ mill-fabbrika) tal-prodott taħt rieżami meta jinbiegħ għall-esportazzjoni lejn is-swieq kollha tal-esportazzjoni ta’ pajjiżi terzi. Fuq din il-bażi, il-prezzijiet tal-esportazzjoni lejn swieq ewlenin ta’ pajjiżi terzi nstab li kienu aktar baxxi mill-valur normali.

Għal dawn ir-raġunijiet, hemm biżżejjed evidenza li turi kontinwazzjoni jew rikorrenza ta’ dumping rigward l-importazzjonijiet mir-RPĊ u mill-Indoneżja.

4.2.   
  Allegazzjoni dwar il-probabbiltà ta’ kontinwazzjoni jew ta’ rikorrenza tad-dannu

L-applikant jallega l-probabbiltà ta’ kontinwazzjoni ta’ dannnu kkawżata mill-importazzjonijiet mir-RPĊ. F’dan ir-rigward, l-applikant ipprovda biżżejjed evidenza li turi li l-importazzjonijiet tal-prodott taħt rieżami mir-RPĊ lejn l-Unjoni għadhom qed jidħlu fis-suq tal-Unjoni fi kwantitajiet sostanzjali, f’termini assoluti u f’termini ta’ sehem mis-suq. L-evidenza mogħtija mill-applikant turi wkoll li l-volum u l-prezzijiet tal-prodott impurtat mir-RPĊ kellhom, fost konsegwenzi oħrajn, impatt negattiv fuq il-kwantitajiet mibjugħa, fuq is-sehem mis-suq u fuq il-livell tal-prezzijiet mitluba mill-industrija tal-Unjoni, li rriżultaw f’effetti negattivi fuq il-prestazzjoni ġenerali tal-industrija tal-Unjoni. Barra minn hekk, l-applikant jallega li l-livell attwali ta’ importazzjonijiet tal-prodott taħt rieżami mir-RPĊ lejn l-Unjoni probabbilment jiżdied minħabba l-eżistenza ta’ kapaċità mhux użata fiċ-Ċina u l-attraenza tas-suq tal-Unjoni. Dan ġie kkonfermat permezz ta’ analiżi addizzjonali li twettqet mill-Kummissjoni. Fl-aħħar nett l-applikant jindika ukoll li kwalunkwe żieda sostanzjali ulterjuri fl-importazzjonijiet bi prezzijiet li huma oġġett ta’ dumping mir-RPĊ x’aktarx li twassal għal aktar dannu għall-industrija tal-Unjoni, jekk il-miżuri jitħallew jiskadu.

L-applikant jallega l-probabbiltà ta’ rikorrenza ta’ dannu mill-Indoneżja. F’dan ir-rigward l-evidenza pprovduta mill-applikant, ikkumplementata minn informazzjoni disponibbli għall-Kummissjoni turi li jekk il-miżuri jitħallew jiskadu, il-livell attwali ta’ importazzjonijiet tal-prodott taħt rieżami mill-Indoneżja lejn l-Unjoni bi prezzijiet dannużi x’aktarx li jiżdiedu minħabba l-eżistenza ta’ kapaċità mhux użata fl-Indoneżja u l-attraenza tas-suq tal-Unjoni, u minħabba l-livell attwali tal-prezzijiet ta’ esportazzjoni tal-prodott taħt rieżami mill-Indoneżja lejn swieq oħra ta’ pajjiżi terzi.

5.   Proċedura

Wara li ġie kkonsultat il-Kumitat stabbilit skont l-Artikolu 15(1) tar-Regolament bażiku, ġie determinat li teżisti biżżejjed evidenza ta’ probabbiltà ta’ dumping u dannu biex jiġi ġġustifikat il-bidu ta’ rieżami ta’ skadenza, il-Kummissjoni b’dan tagħti bidu għal rieżami skont l-Artikolu 11(2) tar-Regolament bażiku.

Ir-rieżami ta’ skadenza jiddetermina jekk huwiex probabbli li l-iskadenza tal-miżuri twassal għall-kontinwazzjoni jew għar-rikorrenza tad-dumping tal-prodott soġġett għal rieżami li joriġina mill-pajjiżi kkonċernati u għall-kontinwazzjoni jew għar-rikorrenza ta’ dannu għall-industrija tal-Unjoni.

Il-Kummissjoni tiġbed ukoll l-attenzjoni tal-partijiet li wara t-tifqigħa tal-COVID-19 ġie ppubblikat Avviż (6) dwar il-konsegwenzi tat-tifqigħa tal-COVID-19 fuq investigazzjonijiet anti-dumping u antisussidji li jistgħu jkunu applikabbli għal dan il-proċediment.

5.1.   
  Perjodu ta’ investigazzjoni tar-rieżami u l-perjodu taħt kunsiderazzjoni

L-investigazzjoni ta’ kontinwazzjoni jew rikorrenza ta’ dumping se tkopri l-perjodu mill-1 ta’ Lulju 2020 sat-30 ta’ Ġunju 2021 (“il-perjodu ta’ investigazzjoni tar-rieżami”). L-eżami tax-xejriet rilevanti għall-valutazzjoni tal-probabbiltà ta’ kontinwazzjoni jew ta’ rikorrenza tad-dannu jkopri l-perjodu mill-1 ta’ Jannar 2018 sa tmiem il-perjodu ta’ investigazzjoni tar-rieżami (“il-perjodu kkunsidrat”).

5.2.   
  Kummenti dwar it-talba u l-bidu tal-investigazzjoni

Il-partijiet interessati kollha huma mistiedna jippreżentaw il-fehmiet tagħhom dwar l-inputs u l-kodiċijiet tas-Sistema Armonizzata (SA) ipprovduti fit-talba (7) fi żmien 15-il jum mid-data ta’ pubblikazzjoni ta’ din in-Notifika f’Il-Ġurnal Uffiċjali
  tal-Unjoni Ewropea (8).

Il-partijiet interessati kollha li jixtiequ jikkummentaw dwar it-talba (inklużi l-kwistjonijiet li għandhom x’jaqsmu mad-dannu u mal-kawżalità) jew dwar kwalunkwe aspett li jirrigwarda l-bidu tal-investigazzjoni (inkluż il-livell ta’ sostenn għat-talba) iridu jagħmlu dan fi żmien 37 jum mid-data tal-pubblikazzjoni ta’ din in-Notifika.

Kwalunkwe talba għal seduta ta’ smigħ fir-rigward tal-bidu tal-investigazzjoni trid tiġi ppreżentata fi żmien 15-il jum mid-data tal-pubblikazzjoni ta’ din in-Notifika.

5.3.   
  Proċedura għad-determinazzjoni tal-probabbiltà ta’ kontinwazzjoni jew ta’ rikorrenza ta’ dumping

F’rieżami ta’ skadenza, il-Kummissjoni teżamina l-esportazzjonijiet li saru lejn l-Unjoni matul il-perjodu ta’ investigazzjoni tar-rieżami u, irrispettivament mill-esportazzjonijiet lejn l-Unjoni, tqis jekk is-sitwazzjoni tal-kumpaniji li jipproduċu u li jbigħu l-prodott soġġett għal rieżami fil-pajjiżi kkonċernati hijiex tali li l-esportazzjonijiet bi prezzijiet li huma oġġett ta’ dumping lejn l-Unjoni x’aktarx li jkomplu jew jirrikorru jekk il-miżuri jiskadu.

Għaldaqstant, il-produtturi (9) kollha tal-prodott taħt rieżami mill-pajjiżi kkonċernati, irrispettivament minn jekk esportawx il-prodott taħt rieżami lejn l-Unjoni tul il-perjodu ta’ investigazzjoni tar-rieżami jew le, u inklużi dawk li ma kkooperawx fl-investigazzjoni li wasslet għall-miżuri fis-seħħ, huma mistiedna jieħdu sehem fl-investigazzjoni tal-Kummissjoni.

5.3.1.   Produtturi fil-pajjiżi kkonċernati suġġetti għall-investigazzjoni

Minħabba li jidher li hemm għadd kbir ta’ produtturi esportaturi fir-RPĊ u fl-Indoneżja li huma involuti f’dan ir-rieżami ta’ skadenza, u sabiex tlesti l-investigazzjoni sal-limiti ta’ żmien statutorji, il-Kummissjoni tista’ tillimita l-produtturi li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll “kampjunar”). Il-kampjunar isir f’konformità mal-Artikolu 17 tar-Regolament bażiku.

Sabiex il-Kummissjoni tkun tista’ tiddeċiedi jekk huwiex meħtieġ kampjunar, u jekk dan ikun il-każ, biex tagħżel kampjun, il-produtturi kollha, jew ir-rappreżentanti li jaġixxu għan-nom tagħhom, inklużi dawk li ma jkunux ikkooperaw fl-investigazzjoni li tkun wasslet għall-miżuri soġġetti għal dan ir-rieżami, huma b’dan mitluba jipprovdu lill-Kummissjoni b’informazzjoni dwar il-kumpanija/i tagħhom fi żmien sebat (7) ijiem mid-data tal-pubblikazzjoni ta’ din in-Notifika. Din l-informazzjoni trid tingħata permezz ta’ TRON.tdi fl-indirizz li ġej: https://tron.trade.ec.europa.eu/tron/tdi/form/R741_SAMPLING_FORM_FOR_EXPORTING_PRODUCER L-informazzjoni dwar l-aċċess għal TRON tinsab fit-Taqsimiet 5.6 u 5.9 ta’ hawn taħt.

Il-Kummissjoni, sabiex tikseb l-informazzjoni li tqis li hija meħtieġa għall-għażla tal-kampjun ta’ produtturi fil-pajjiżi kkonċernati, se tikkuntattja wkoll lill-awtoritajiet tar-RPĊ u tal-Indoneżja, u tista’ tikkuntattja lil kwalunkwe assoċjazzjoni magħrufa ta’ produtturi fil-pajjiżi kkonċernati.

Jekk ikun meħtieġ kampjun, il-produtturi jintgħażlu fuq il-bażi tal-akbar volum rappreżentattiv ta’ produzzjoni, bejgħ jew esportazzjonijiet li jista’ raġonevolment jiġi investigat fiż-żmien disponibbli. Il-produtturi kollha magħrufa fil-pajjiżi kkonċernati, l-awtoritajiet tal-pajjiżi kkonċernati u l-assoċjazzjonijiet ta’ produtturi fil-pajjiżi kkonċernati jiġu nnotifikati mill-Kummissjoni, permezz tal-awtoritajiet tal-pajjiżi kkonċernati jekk ikun xieraq, dwar il-kumpaniji magħżula biex ikunu fil-kampjun.

Ladarba l-Kummissjoni tkun irċeviet l-informazzjoni meħtieġa biex tagħżel kampjun ta’ produtturi, hija tinforma lill-partijiet ikkonċernati bid-deċiżjoni tagħha dwar jekk dawn humiex inklużi fil-kampjun. Il-produtturi fil-kampjun ikollhom jippreżentaw kwestjonarju komplut fi żmien 30 jum mid-data tan-notifika tad-deċiżjoni tal-inklużjoni tagħhom fil-kampjun, sakemm ma jkunx speċifikat mod ieħor.

Il-Kummissjoni żżid nota fil-fajl li jistgħu jikkonsultawh il-partijiet interessati li tirrifletti l-għażla tal-kampjun. Kwalunkwe kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun.

Kopja ta’ dan il-kwestjonarju għall-produtturi fil-pajjiżi kkonċernati hija disponibbli fil-fajl li jistgħu jikkonsultawh il-partijiet interessati u fuq is-sit web tad-DĠ Kummerċ https://trade.ec.europa.eu/tdi/case_details.cfm?id=2533

Il-kwestjonarju se jkun disponibbli wkoll għal kwalunkwe assoċjazzjoni magħrufa ta’ produtturi, u għall-awtoritajiet tal-pajjiżi kkonċernati.

Mingħajr preġudizzju għall-applikazzjoni possibbli tal-Artikolu 18 tar-Regolament bażiku, il-kumpaniji li jkunu qablu mal-inklużjoni possibbli tagħhom fil-kampjun iżda li ma jintgħażlux biex ikunu fil-kampjun se jitqiesu li jkunu kkooperaw (“il-produtturi li kkooperaw iżda mhumiex inklużi fil-kampjun”).

5.3.2.   Proċedura addizzjonali fir-rigward tar-Repubblika tal-Poplu taċ-Ċina li hija soġġetta għal distorsjonijiet sinifikanti

Soġġett għad-dispożizzjonijiet ta’ din in-Notifika, il-partijiet interessati kollha huma b’dan mistiedna jesprimu l-opinjonijiet tagħhom, jippreżentaw l-informazzjoni u jipprovdu evidenza ta’ sostenn dwar l-applikazzjoni tal-Artikolu 2(6a) tar-Regolament bażiku. Sakemm ma jkunx speċifikat mod ieħor, tali informazzjoni u l-evidenza ta’ sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta’ din in-Notifika.

Skont il-punt (e) tal-Artikolu 2(6a) tar-Regolament bażiku, il-Kummissjoni, ftit wara l-bidu tal-investigazzjoni, permezz ta’ nota fil-fajl li jistgħu jikkonsultawh il-partijiet interessati, tinforma lill-partijiet fl-investigazzjoni dwar is-sorsi rilevanti li beħsiebha tuża għad-determinazzjoni tal-valur normali fir-RPĊ skont l-Artikolu 2(6a) tar-Regolament bażiku. Dan ikun ikopri s-sorsi kollha, inkluża l-għażla ta’ pajjiż terz rappreżentattiv adegwat fejn ikun xieraq. Il-partijiet fl-investigazzjoni għandhom jingħataw 10 ijiem mid-data li fiha din in-nota tiżdied fil-fajl, sabiex iressqu l-kummenti.

Skont l-informazzjoni disponibbli għall-Kummissjoni, pajjiż terz rappreżentattiv possibbli għall-pajjiż ikkonċernat, f’dan il-każ, huwa t-Tajlandja. Bl-għan li finalment tagħżel pajjiż terz rappreżentattiv xieraq, il-Kummissjoni se teżamina jekk hemmx pajjiżi b’livell simili ta’ żvilupp ekonomiku bħall-pajjiż ikkonċernat, li fihom isiru l-produzzjoni u l-bejgħ tal-prodott taħt rieżami u li fihom hemm data rilevanti disponibbli minnufih. F’każ li jkun hemm aktar minn pajjiż wieħed bħal dan, se tingħata preferenza, meta jkun il-każ, lill-pajjiżi b’livell adegwat ta’ protezzjoni soċjali u ambjentali.

Fir-rigward tas-sorsi rilevanti, il-Kummissjoni tistieden lill-produtturi kollha fir-RPĊ biex jipprovdu informazzjoni dwar il-materjali (primi u dawk ipproċessati) u l-enerġija użati fil-produzzjoni tal-prodott soġġett għal rieżami fi żmien 15-il jum mid-data tal-pubblikazzjoni ta’ din in-Notifika. Din l-informazzjoni trid tingħata permezz ta’ TRON.tdi fl-indirizz li ġej: https://tron.trade.ec.europa.eu/tron/tdi/form/R741_INFO_ON_INPUTS_FOR_EXPORTING_PRODUCER_FORM L-informazzjoni dwar l-aċċess għal TRON tinsab fit-Taqsimiet 5.6 u 5.9 ta’ hawn taħt.

Barra minn hekk, kwalunkwe preżentazzjoni ta’ informazzjoni fattwali biex jiġu vvalutati l-kostijiet u l-prezzijiet skont il-punt (a) tal-Artikolu 2(6a) tar-Regolament bażiku trid tiġi ppreżentata fi żmien 65 jum mid-data tal-pubblikazzjoni ta’ din in-Notifika. Tali informazzjoni fattwali jenħtieġ li tittieħed esklużivament minn sorsi disponibbli għall-pubbliku.

Sabiex tikseb l-informazzjoni li tqis li għandha bżonn għall-investigazzjoni tagħha fir-rigward tal-allegati distorsjonijiet sinifikanti fis-sens tal-punt (b) tal-Artikolu 2(6a) tar-Regolament bażiku, il-Kummissjoni tagħmel disponibbli wkoll kwestjonarju lill-Gvern tar-RPĊ.

5.3.3.   Importaturi mhux relatati suġġetti għall-investigazzjoni (10) (11)

L-importaturi mhux relatati tal-prodott taħt rieżami mir-RPĊ u mill-Indoneżja lejn l-Unjoni, inklużi dawk li ma kkooperawx fl-investigazzjoni(jiet) li wasslet/wasslu għall-miżuri fis-seħħ, huma mistiedna jipparteċipaw f’din l-investigazzjoni.

Minħabba l-għadd kbir potenzjali ta’ importaturi li mhumiex relatati involuti f’dan ir-rieżami ta’ skadenza, u sabiex l-investigazzjoni titlesta fil-limiti ta’ żmien statutorji, il-Kummissjoni tista’ tillimita l-għadd ta’ importaturi li mhumiex relatati u li se jiġu investigati għal għadd raġonevoli billi tagħżel kampjun (dan il-proċess jissejjaħ ukoll “kampjunar”). Il-kampjunar isir f’konformità mal-Artikolu 17 tar-Regolament bażiku.

Sabiex il-Kummissjoni tkun tista’ tiddeċiedi jekk huwiex meħtieġ il-kampjunar, u jekk dan ikun il-każ, biex tagħżel kampjun, l-importaturi mhux relatati kollha, jew ir-rappreżentanti li jaġixxu għan-nom tagħhom, inklużi dawk li ma kkooperawx fl-investigazzjoni li wasslet għall-miżuri soġġetti għal dan ir-rieżami, qegħdin b’dan jintalbu jippreżentaw ruħhom lill-Kummissjoni. Dawn il-partijiet iridu jagħmlu dan fi żmien sebat (7) ijiem mid-data tal-pubblikazzjoni ta’ din in-Notifika billi jipprovdu lill-Kummissjoni b’informazzjoni dwar il-kumpanija/i tagħhom, kif mitlub fl-Anness ta’ din in-Notifika.

Sabiex tikseb l-informazzjoni li jidhrilha li tkun meħtieġa għall-għażla tal-kampjun ta’ importaturi mhux relatati, il-Kummissjoni tista’ tikkuntattja wkoll lil kwalunkwe assoċjazzjoni magħrufa ta’ importaturi.

Jekk ikun hemm bżonn ta’ kampjun, l-importaturi jistgħu jintgħażlu fuq il-bażi tal-akbar volum rappreżentattiv ta’ bejgħ tal-prodott soġġett għal rieżami mill-pajjiżi kkonċernati fl-Unjoni li jista’ jiġi investigat b’mod raġonevoli fiż-żmien disponibbli. Il-Kummissjoni se tgħarraf lill-importaturi mhux relatati magħrufa kollha u lill-assoċjazzjonijiet magħrufa ta’ importaturi kollha dwar il-kumpaniji li jkunu ntgħażlu bħala parti mill-kampjun.

Il-Kummissjoni se żżid ukoll nota fil-fajl li jistgħu jikkonsultawh il-partijiet interessati li tirrifletti l-għażla tal-kampjun. Kwalunkwe kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun.

Sabiex tikseb informazzjoni li tqis bħala meħtieġa għall-investigazzjoni tagħha, il-Kummissjoni se tqiegħed kwestjonarji għad-dispożizzjoni tal-importaturi mhux relatati fil-kampjun. Dawn il-partijiet iridu jibagħtu l-kwestjonarju mimli fi żmien 30 jum mid-data tan-notifika tal-għażla tal-kampjun, sakemm ma jkunx speċifikat mod ieħor.

Kopja tal-kwestjonarju għall-importaturi mhux relatati hija disponibbli fil-fajl li jistgħu jikkonsultawh il-partijiet interessati u fuq is-sit web tad-DĠ Kummerċ https://trade.ec.europa.eu/tdi/case_details.cfm?id=2533

5.4.   
  Proċedura għad-determinazzjoni tal-probabbiltà ta’ kontinwazzjoni jew ta’ rikorrenza ta’ dannu

Sabiex jiġi stabbilit jekk hemmx probabbiltà ta’ kontinwazzjoni jew rikorrenza tad-dannu lill-industrija tal-Unjoni, il-produtturi tal-Unjoni tal-prodott taħt rieżami huma mistiedna jipparteċipaw fl-investigazzjoni tal-Kummissjoni.

5.4.1.   Produtturi tal-Unjoni suġġetti għall-investigazzjoni

Sabiex tikseb l-informazzjoni li tqis meħtieġa għall-investigazzjoni tagħha fir-rigward tal-produtturi tal-Unjoni, il-Kummissjoni se tagħmel il-kwestjonarji disponibbli għal produttur magħruf tal-Unjoni, speċifikament lil: Productos Aditivos S.A.

Il-produttur msemmi tal-Unjoni jrid jibgħat il-kwestjonarju mimli fi żmien 37 jum mid-data tal-pubblikazzjoni ta’ din in-Notifika, dment li ma jkunx speċifikat mod ieħor.

Il-produtturi tal-Unjoni u l-assoċjazzjonijiet rappreżentattivi li mhumiex elenkati hawn fuq huma mistiedna jikkuntattjaw lill-Kummissjoni, preferibbilment bil-posta elettronika, minnufih iżda mhux aktar tard minn sebat (7) ijiem mill-pubblikazzjoni ta’ din in-Notifika, sakemm ma jkunx speċifikat mod ieħor, sabiex jippreżentaw lilhom infushom u jitolbu kwestjonarju.

Kopja tal-kwestjonarju għall-produtturi tal-Unjoni hija disponibbli fil-fajl li jistgħu jikkonsultawh il-partijiet interessati u fuq is-sit web tad-DĠ Kummerċ https://trade.ec.europa.eu/tdi/case_details.cfm?id=2533

5.5.   
  Proċedura għall-valutazzjoni tal-interess tal-Unjoni

Jekk tiġi kkonfermata l-probabbiltà ta’ kontinwazzjoni jew rikorrenza ta’ dumping u ta’ rikorrenza tad-dannu, tittieħed deċiżjoni, skont l-Artikolu 21 tar-Regolament bażiku, dwar jekk iż-żamma tal-miżuri anti-dumping tmurx kontra l-interess tal-Unjoni.

Il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trade unions u l-organizzazzjonijiet tal-konsumatur rappreżentattivi huma mistiedna jipprovdu lill-Kummissjoni b’informazzjoni dwar l-interess tal-Unjoni.

L-informazzjoni dwar il-valutazzjoni tal-interess tal-Unjoni trid tiġi pprovduta fi żmien 37 jum mid-data tal-pubblikazzjoni ta’ din in-Notifika, sakemm ma jkunx speċifikat mod ieħor. Din l-informazzjoni tista’ tiġi pprovduta jew f’format ħieles jew inkella billi jiġi komplut il-kwestjonarju mħejji mill-Kummissjoni.

Kopja tal-kwestjonarji, inkluż il-kwestjonarju għall-utenti tal-prodott taħt rieżami, hija disponibbli fil-fajl li jistgħu jikkonsultawh il-partijiet interessati u fuq is-sit web tad-DĠ Kummerċ https://trade.ec.europa.eu/tdi/case_details.cfm?id=2533 Fi kwalunkwe każ, l-informazzjoni ppreżentata skont l-Artikolu 21 titqies biss jekk, meta tiġi ppreżentata, tkun sostnuta b’evidenza fattwali li tissostanzja l-validità tagħha.

5.6.   
  Partijiet interessati

Sabiex jieħdu sehem fl-investigazzjoni, il-partijiet interessati, bħall-produtturi fil-pajjiżi kkonċernati, il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trade unions u l-organizzazzjonijiet tal-konsumatur rappreżentattivi, l-ewwel iridu juru li hemm rabta oġġettiva bejn l-attivitajiet tagħhom u l-prodott soġġett għal rieżami.

Il-produtturi fil-pajjiżi kkonċernati, il-produtturi tal-Unjoni, l-importaturi u l-assoċjazzjonijiet rappreżentattivi li rendew disponibbli informazzjoni f’konformità mal-proċeduri deskritti fit-Taqsimiet 5.2, 5.3 u 5.4 jiġu kkunsidrati bħala partijiet interessati jekk ikun hemm rabta oġġettiva bejn l-attivitajiet tagħhom u l-prodott soġġett għal rieżami.

Partijiet oħra jkunu jistgħu jipparteċipaw biss fl-investigazzjoni bħala parti interessata mill-mument meta jippreżentaw lilhom infushom, u dment li jkun hemm rabta oġġettiva bejn l-attivitajiet tagħhom u l-prodott taħt rieżami. Il-fatt li wieħed jiġi kkunsidrat bħala parti interessata huwa mingħajr preġudizzju għall-applikazzjoni tal-Artikolu 18 tar-Regolament bażiku.

L-aċċess għall-fajl li jistgħu jikkonsultawh il-partijiet interessati jsir permezz ta’ TRON.tdi f’dan l-indirizz: https://tron.trade.ec.europa.eu/tron/TDI Jekk jogħġbok segwi l-istruzzjonijiet fuq dik il-paġna sabiex ikollok aċċess (12).

5.7.   
  Preżentazzjonijiet oħrajn bil-miktub

Soġġett għad-dispożizzjonijiet ta’ din in-Notifika, il-partijiet interessati kollha huma b’dan mistiedna jesprimu l-opinjonijiet tagħhom, jippreżentaw l-informazzjoni u jipprovdu evidenza ta’ sostenn. Sakemm ma jkunx speċifikat mod ieħor, tali informazzjoni u l-evidenza ta’ sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta’ din in-Notifika.

5.8.   
  Possibbiltà ta’ seduta ta’ smigħ mis-servizzi ta’ investigazzjoni tal-Kummissjoni

Il-partijiet kollha interessati jistgħu jitolbu li jinstemgħu mis-servizzi ta’ investigazzjoni tal-Kummissjoni. Kwalunkwe talba għal seduta ta’ smigħ trid issir bil-miktub u trid tispeċifika r-raġunijiet għat-talba kif ukoll sommarju ta’ dak li l-parti interessata tixtieq tiddiskuti matul is-seduta ta’ smigħ. Is-seduta ta’ smigħ tkun limitata għall-kwistjonijiet stabbiliti minn qabel mill-partijiet interessati bil-miktub.

Fil-prinċipju, is-seduti ta’ smigħ ma jintużawx biex tiġi ppreżentata informazzjoni fattwali li tkun għadha mhijiex fil-fajl. Madankollu, fl-interess ta’ amministrazzjoni tajba u sabiex is-servizzi tal-Kummissjoni jkunu jistgħu jimxu ’l quddiem bl-investigazzjoni, il-partijiet interessati jistgħu jiġu mitluba jipprovdu informazzjoni fattwali ġdida wara seduta ta’ smigħ.

5.9.   
  Struzzjonijiet għat-tfassil ta’ preżentazzjonijiet bil-miktub u biex jintbagħtu l-kwestjonarji kompluti u l-korrispondenza

L-informazzjoni ppreżentata lill-Kummissjoni għall-fini ta’ investigazzjonijiet għad-difiża tal-kummerċ għandha tkun ħielsa mid-drittijiet tal-awtur. Il-partijiet interessati, qabel ma jippreżentaw lill-Kummissjoni informazzjoni u/jew data li jkunu soġġetti għad-drittijiet tal-awtur ta’ parti terza, iridu jitolbu permess speċifiku lid-detentur tad-drittijiet tal-awtur li jippermetti b’mod espliċitu li l-Kummissjoni (a) tuża l-informazzjoni u d-data għall-finijiet ta’ dan il-proċediment tad-difiża tal-kummerċ u (b) tipprovdi l-informazzjoni u/jew id-data lill-partijiet interessati f’din l-investigazzjoni f’għamla li tippermettilhom jeżerċitaw id-drittijiet tad-difiża tagħhom.

Il-preżentazzjonijiet kollha bil-miktub, fosthom l-informazzjoni mitluba f’din in-Notifika, il-kwestjonarji mimlija u l-korrispondenza pprovduta mill-partijiet interessati li għalihom jintalab trattament kunfidenzjali għandhom jiġu mmarkati bħala “Sensitive” (Sensittiva) (13). Il-partijiet li jippreżentaw informazzjoni matul din l-investigazzjoni huma mistiedna jagħtu raġunijiet għat-talba tagħhom għal trattament kunfidenzjali.

Il-partijiet interessati li jipprovdu informazzjoni “Sensitive” (Sensittiva) huma mitluba jfasslu sommarji mhux kunfidenzjali tagħha skont l-Artikolu 19(2) tar-Regolament bażiku, li jiġu mmarkati “For inspection by interested parties” (Għall-konsultazzjoni mill-partijiet interessati). Dawn is-sommarji jridu jkunu ddettaljati biżżejjed biex jippermettu li s-sustanza tal-informazzjoni ppreżentata b’mod kunfidenzjali tinftiehem b’mod raġonevoli. Jekk parti li tipprovdi informazzjoni kunfidenzjali tonqos milli tagħti raġunijiet ġusti għal talba ta’ trattament kunfidenzjali jew ma tfassalx sommarju mhux kunfidenzjali tagħha fil-format u bil-kwalità mitluba, il-Kummissjoni tista’ tinjora tali informazzjoni sakemm ma jkunx jista’ jintwera b’mod sodisfaċenti minn sorsi xierqa li l-informazzjoni hija korretta.

Il-partijiet interessati huma mistiedna jressqu l-preżentazzjonijiet u t-talbiet kollha permezz ta’ TRON.tdi (https://tron.trade.ec.europa.eu/tron/TDI) inklużi d-dokumenti ta’ prokuri u ta’ ċertifikazzjoni skennjati. Meta jużaw TRON.tdi jew il-posta elettronika, il-partijiet interessati jkunu qed jesprimu l-qbil tagħhom mar-regoli applikabbli għall-preżentazzjonijiet elettroniċi li jinsabu fid-dokument “CORRESPONDENCE WITH THE EUROPEAN COMMISSION IN TRADE DEFENCE CASES” (KORRISPONDENZA MAL-KUMMISSJONI EWROPEA F’KAŻIJIET TA’ DIFIŻA TAL-KUMMERĊ) ippubblikat fis-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw isimhom, l-indirizz, in-numru tat-telefon u indirizz validu tal-posta elettronika u jenħtieġ li jiżguraw li l-indirizz tal-posta elettronika pprovdut ikun indirizz kummerċjali uffiċjali tal-posta elettronika li jiffunzjona u li jiġi vverifikat kuljum. Ladarba jiġu pprovduti d-dettalji ta’ kuntatt, il-Kummissjoni tikkomunika mal-partijiet interessati permezz ta’ TRON.tdi jew tal-posta elettronika biss, dment li ma jitolbux li jirċievu d-dokumenti kollha mingħand il-Kummissjoni b’mezz ieħor ta’ komunikazzjoni jew dment li n-natura tad-dokument li jrid jintbagħat ma tkunx teħtieġ l-użu tal-posta rreġistrata. Għal regoli u għal informazzjoni oħra dwar il-korrispondenza mal-Kummissjoni, inklużi l-prinċipji li japplikaw għas-sottomissjonijiet bi TRON.tdi u bil-posta elettronika, jenħtieġ li l-partijiet interessati jikkonsultaw l-istruzzjonijiet ta’ komunikazzjoni mal-partijiet interessati msemmija hawn fuq.

L-indirizz tal-Kummissjoni għall-korrispondenza:

| European Commission |
| --- |
| Directorate-General for Trade |
| Directorate G |
| Uffiċċju: CHAR 04/039 |
| 1049 Bruxelles/Brussel |
| BELGIQUE/BELGIË |

European Commission

Directorate-General for Trade

Directorate G

Uffiċċju: CHAR 04/039

1049 Bruxelles/Brussel

BELGIQUE/BELGIË

TRON.tdi: https://tron.trade.ec.europa.eu/tron/tdi

E-mail:

Għal kwistjonijiet b’rabta mad-dumping:

TRADE-R741-SOCY-DUMPING-IDN@ec.europa.eu (għall-Indoneżja)

TRADE-R741-SOCY-DUMPING-PRC@ec.europa.eu (għar-RPĊ)

Għal kwistjonijiet ta’ dannu:

TRADE-R741-SOCY-INJURY@ec.europa.eu

6.   Skeda tal-investigazzjoni

L-investigazzjoni għandha normalment tiġi konkluża fi żmien 12-il xahar, u fi kwalunkwe każ mhux aktar tard minn 15-il xahar mid-data tal-pubblikazzjoni ta’ din in-Notifika, skont l-Artikolu 11(5) tar-Regolament bażiku.

7.   Preżentazzjoni tal-informazzjoni

Bħala regola, il-partijiet interessati jistgħu jippreżentaw biss l-informazzjoni fil-perjodi ta’ żmien speċifikati fit-Taqsima 5 ta’ din in-Notifika.

Sabiex l-investigazzjoni titlesta fl-iskadenzi mandatorji, il-Kummissjoni mhix se taċċetta iktar preżentazzjonijiet mingħand il-partijiet interessati wara l-iskadenza għal kummenti dwar l-iżvelar finali jew, jekk ikun applikabbli, wara l-iskadenza għal kummenti dwar l-iżvelar finali addizzjonali.

8.   Possibbiltà għal kummenti dwar il-preżentazzjonijiet ta’ partijiet oħra

Sabiex jiġu ggarantiti d-drittijiet tad-difiża, jenħtieġ li l-partijiet interessati jkollhom il-possibbiltà li jikkummentaw dwar l-informazzjoni ppreżentata minn partijiet interessati oħra. Meta jagħmlu dan, il-partijiet interessati jistgħu biss jindirizzaw kwistjonijiet imqajma fil-preżentazzjonijiet ta’ partijiet interessati oħra u ma jistgħux iqajmu kwistjonijiet ġodda.

Jenħtieġ li l-kummenti dwar l-informazzjoni pprovduta minn partijiet interessati oħra b’reazzjoni għall-iżvelar tas-sejbiet definittivi, jiġu ppreżentati fi żmien ħamest (5) ijiem mill-iskadenza għal kummenti dwar is-sejbiet definittivi, sakemm ma jkunx speċifikat mod ieħor. Jekk ikun hemm żvelar finali addizzjonali, jenħtieġ li l-kummenti mressqa minn partijiet interessati oħra b’reazzjoni għal dan l-iżvelar ulterjuri jsiru fi żmien ġurnata (1) mill-iskadenza għall-kummenti dwar dan l-iżvelar ulterjuri, sakemm ma jkunx speċifikat mod ieħor.

Il-qafas ta’ żmien deskritt huwa mingħajr preġudizzju għad-dritt tal-Kummissjoni li titlob għal informazzjoni addizzjonali mingħand il-partijiet interessati f’każijiet debitament ġustifikati.

9.   Estensjoni tal-limiti ta’ żmien speċifikati f’din in-Notifika

L-estensjonijiet tal-limiti ta’ żmien previsti f’din in-Notifika jistgħu jingħataw fuq talba min-naħa tal-partijiet interessati li jkollhom raġuni valida.

Jenħtieġ li kull estensjoni għal-limiti ta’ żmien previsti f’din in-Notifika jiġu rikjesti f’ċirkostanzi ta’ eċċezzjoni u jingħataw biss jekk ikunu debitament ġustifikati. Fi kwalunkwe każ, kull estensjoni għall-iskadenza tat-tweġiba għall-kwestjonarji se tkun limitata għal tlett (3) ijiem, u bħala regola ma taqbiżx is-sebat (7) ijiem. Fir-rigward tal-limiti ta’ żmien għall-preżentazzjoni ta’ informazzjoni oħra speċifikata fin-Notifika ta’ Bidu, l-estensjonijiet ikunu limitati għal tlett (3) ijiem sakemm ma jintwerewx xi ċirkostanzi eċċezzjonali.

10.   Nonkooperazzjoni

F’każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fil-limiti ta’ żmien, jew tfixkel b’mod sinifikanti l-investigazzjoni, jistgħu jiġu stabbiliti konklużjonijiet, sew jekk pożittivi kif ukoll jekk negattivi, abbażi tal-fatti disponibbli, skont l-Artikolu 18 tar-Regolament bażiku.

Fejn jinstab li xi parti interessata tkun ipprovdiet informazzjoni falza jew qarrieqa, l-informazzjoni tista’ tiġi injorata u jistgħu jintużaw il-fatti disponibbli.

Jekk parti interessata ma tikkooperax jew tikkoopera parzjalment biss u għalhekk is-sejbiet ikunu bbażati fuq il-fatti disponibbli skont l-Artikolu 18 tar-Regolament bażiku, ir-riżultat jista’ jkun inqas favorevoli għal dik il-parti milli kieku tkun ikkooperat.

In-nuqqas ta’ tweġiba kompjuterizzata ma għandhiex tiġi kkunsidrata bħala nuqqas ta’ kooperazzjoni, dment li l-parti interessata turi li l-preżentazzjoni tat-tweġiba kif mitlub tkun tirriżulta f’piż żejjed mhux raġonevoli jew f’kost addizzjonali mhux raġonevoli. Jenħtieġ li l-parti interessata tikkuntattja immedjatament lill-Kummissjoni.

11.   Uffiċjal tas-Seduta

Il-partijiet interessati jistgħu jitolbu l-intervent tal-Uffiċjal tas-Seduta għal proċedimenti tal-kummerċ. L-Uffiċjal tas-Seduta jirrieżamina t-talbiet għall-aċċess għall-fajl, it-tilwim fir-rigward tal-kunfidenzjalità tad-dokumenti, it-talbiet għal estensjoni tal-limiti ta’ żmien u kwalunkwe talba oħra dwar id-drittijiet tad-difiża tal-partijiet interessati u tal-partijiet terzi li jistgħu jfeġġu matul il-proċediment.

L-Uffiċjal tas-Seduta jista’ jorganizza seduti ta’ smigħ u jagħmilha ta’ medjatur bejn il-parti(jiet) interessata/i u s-servizzi tal-Kummissjoni sabiex jiżgura li d-drittijiet tad-difiża tal-partijiet interessati jkunu qed jiġu eżerċitati bis-sħiħ. Jenħtieġ li t-talba għal seduta ta’ smigħ mal-Uffiċjal tas-Seduta ssir bil-miktub u jenħtieġ li tispeċifika r-raġunijiet għat-talba. L-Uffiċjal tas-Seduta jeżamina r-raġunijiet għat-talbiet. Jenħtieġ li dawn is-seduti ta’ smigħ isiru biss jekk il-kwistjonijiet ma jkunux ġew solvuti mas-servizzi tal-Kummissjoni fi żmien debitu.

Kwalunkwe talba trid tiġi ppreżentata fi żmien raġonevoli u f’qasir żmien sabiex ma xxekkilx l-andament tajjeb tal-proċedimenti. Għal dan l-għan, jenħtieġ li l-partijiet interessati jitolbu l-intervent tal-Uffiċjal tas-Seduta minn kmieni kemm jista’ jkun wara li jseħħ l-avveniment li jiġġustifika tali intervent. Meta t-talbiet għal seduti ta’ smigħ jiġu ppreżentati lil hinn mill-oqfsa ta’ żmien rilevanti, l-Uffiċjal tas-Seduta jeżamina wkoll ir-raġunijiet għalfejn tali talbiet saru daqshekk tard, in-natura tal-kwistjonijiet imqajma u l-impatt ta’ dawk il-kwistjonijiet fuq id-drittijiet tad-difiża, filwaqt li jqis kif dovut l-interessi ta’ amministrazzjoni tajba u t-tlestija tal-investigazzjoni fil-ħin.

Għal iktar informazzjoni u għad-dettalji ta’ kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/

12.   Possibbiltà li jintalab rieżami skont l-Artikolu 11(3) tar-Regolament bażiku

Billi dan ir-rieżami ta’ skadenza qed jinbeda b’konformità mad-dispożizzjonijiet tal-Artikolu 11(2) tar-Regolament bażiku, is-sejbiet tiegħu mhux se jwasslu biex il-miżuri eżistenti jiġu emendati iżda biex dawk il-miżuri jitħassru jew jinżammu skont l-Artikolu 11(6) tar-Regolament bażiku.

Jekk xi parti interessata tqis li jkun ġustifikat li jsir rieżami tal-miżuri, sabiex ikun possibbli li l-miżuri jiġu emendati, din il-parti tista’ titlob li jsir rieżami skont l-Artikolu 11(3) tar-Regolament bażiku.

Il-partijiet li jixtiequ jitolbu għal rieżami ta’ dan it-tip, li jsir indipendentement mir-rieżami ta’ skadenza msemmi f’din in-Notifika, jistgħu jikkuntattjaw lill-Kummissjoni fl-indirizz mogħti hawn fuq.

13.   Ipproċessar ta’ data personali

Kwalunkwe data personali li tinġabar f’din l-investigazzjoni se tiġi trattata skont ir-Regolament (UE) 2018/1725 tal-Parlament Ewropew u tal-Kunsill (14).

Avviż dwar il-protezzjoni tad-data li jinforma lill-individwi kollha dwar l-ipproċessar tad-data personali fil-qafas tal-attivitajiet tad-difiża tal-kummerċ tal-Kummissjoni huwa disponibbli fis-sit web tad-DĠ Kummerċ: http://ec.europa.eu/trade/policy/accessing-markets/trade-defence/

---

(1)  ĠU C 344, 16.10.2020, p. 16.

(2)  ĠU L 176, 30.6.2016, p. 21.

(3)  Ir-Regolament ta’ Implimentazzjoni tal-Kummissjoni (UE) 2016/1160 tal-15 ta’ Lulju 2016 li jimponi dazju antidumping definittiv fuq importazzjonijiet taċ-ċiklamat tas-sodju li joriġina fir-Repubblika tal-Poplu taċ-Ċina u fl-Indoneżja wara rieżami ta’ skadenza skont l-Artikolu 11(2) tar-Regolament tal-Kunsill (KE) Nru 1225/2009 (ĠU L 192, 16.7.2016, p. 49).

(4)  Ir-Regolament ta’ Implimentazzjoni tal-Kummissjoni (UE) 2016/1159 tal-15 ta’ Lulju 2016 li jimponi dazju antidumping definittiv fuq importazzjonijiet taċ-ċiklamat tas-sodju li joriġinaw mir-Repubblika tal-Poplu taċ-Ċina u jiġu prodotti minn Fang Da Food Additive (Shen Zhen) Limited u Fang Da Food Additive (Yang Quan) Limited (ĠU L 192, 16.7.2016, p. 23).

(5)  Id-dokumenti msemmija fir-rapport tal-pajjiż jistgħu jinkisbu wkoll wara talba motivata kif xieraq.

(6)  https://eur-lex.europa.eu/legal-content/EN/TXT/?uri=CELEX%3A52020XC0316%2802%29

(7)  Informazzjoni dwar il-kodiċijiet SA tingħata wkoll fis-sommarju eżekuttiv tat-talba għal rieżami, li hija disponibbli fis-sit web tad-DĠ Kummerċ (http://trade.ec.europa.eu/tdi/?).

(8)  Ir-referenzi kollha għall-pubblikazzjoni ta’ din in-Notifika se jkunu referenzi għall-pubblikazzjoni ta’ din in-Notifika f’Il-Ġurnal Uffiċjali tal-Unjoni Ewropea dment li ma jkunx speċifikat mod ieħor.

(9)  Produttur huwa kwalunkwe kumpanija fil-pajjiż ikkonċernat li tipproduċi l-prodott taħt rieżami, inkluża kwalunkwe kumpanija relatata magħha involuta fil-produzzjoni, fil-bejgħ domestiku jew fl-esportazzjonijiet tal-prodott taħt rieżami.

(10)  Huma biss l-importaturi li mhumiex relatati ma’ produtturi fil-pajjiż ikkonċernat li jistgħu jiddaħħlu fil-kampjun. L-importaturi li huma relatati mal-produtturi jridu jimlew l-Anness I tal-kwestjonarju għal dawn il-produtturi esportaturi. F’konformità mal-Artikolu 127 tar-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni għandhom jitqiesu li jkunu relatati jekk: (a) ikunu uffiċjali jew diretturi tan-negozju tal-persuna l-oħra; (b) ikunu msieħba rikonoxxuti legalment fin-negozju; (c) ikunu min iħaddem u l-impjegat; (d) parti terza tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) waħda minnhom tikkontrolla direttament jew indirettament lill-persuna l-oħra; (f) it-tnejn li huma jkunu direttament jew indirettament ikkontrollati minn persuna terza; (g) flimkien jikkontrollaw persuna terza direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Il-persuni għandhom jitqiesu li jkunu membri tal-istess familja jekk ikollhom kwalunkwe waħda mir-relazzjonijiet segwenti ma’ xulxin biss: (i) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. Skont l-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, “persuna” tfisser persuna fiżika, persuna ġuridika u kwalunkwe assoċjazzjoni ta’ persuni li mhijiex persuna ġuridika iżda li hija rikonoxxuta taħt il-liġi tal-Unjoni jew nazzjonali bħala li jkollha l-kapaċità biex tagħmel atti legali (ĠU L 269, 10.10.2013, p. 1).

(11)  Id-data pprovduta minn importaturi mhux relatati tista’ tintuża wkoll b’rabta ma’ aspetti oħra ta’ din l-investigazzjoni, għajr biex jiġi stabbilit id-dumping.

(12)  F’każ ta’ problemi tekniċi kkuntattja lit-Trade Service Desk permezz ta’ email lil trade-service-desk@ec.europa.eu jew ċempel +32 22979797.

(13)  Dokument “Sensitive” (Sensittiv) huwa dokument li jitqies li jkun kunfidenzjali skont l-Artikolu 19 tar-Regolament bażiku u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (il-Ftehim dwar l-Anti-dumping). Huwa wkoll dokument protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43).

(14)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE, ĠU L 295, 21.11.2018, p. 39.

---

ANNESS

| ☐ | Verżjoni “Sensitive” (Sensittiva) |
| --- | --- |
| ☐ | Verżjoni li jistgħu jikkonsultawha l-partijiet interessati |
| (immarka l-kaxxa rilevanti) |

☐

Verżjoni “Sensitive” (Sensittiva)

☐

Verżjoni li jistgħu jikkonsultawha l-partijiet interessati

(immarka l-kaxxa rilevanti)

PROĊEDIMENTI ANTI-DUMPING DWAR L-IMPORTAZZJONIJIET TAĊ-ĊIKLAMAT TAS-SODJU LI JORIĠINAW MIR-REPUBBLIKA TAL-POPLU TAĊ-ĊINA U MILL-INDONEŻJA

INFORMAZZJONI GĦALL-GĦAŻLA TAL-KAMPJUN TA’ IMPORTATURI MHUX RELATATI

Din il-formola hija mfassla biex tgħin lill-importaturi mhux relatati jwieġbu għat-talba għall-informazzjoni rigward il-kampjunar li saret fil-punt 5.3.3 tan-Notifika ta’ Bidu.

Kemm il-verżjoni “Sensitive” (Sensittiva) u kemm il-verżjoni “Open for inspection by interested parties” (Għall-konsultazzjoni mill-partijiet interessati) jenħtieġ li jintbagħtu lill-Kummissjoni kif stipulat fin-Notifika ta’ bidu.

1.   Dettalji ta’ kuntatt u identità

Agħti d-dettalji li ġejjin dwar il-kumpanija tiegħek:

| Isem il-kumpanija | |
| --- | --- |
| Indirizz | |
| Persuna ta’ kuntatt | |
| Indirizz tal-posta elettronika | |
| Numru tat-telefown | |
| Sit web | |

Isem il-kumpanija

Indirizz

Persuna ta’ kuntatt

Indirizz tal-posta elettronika

Numru tat-telefown

Sit web

2.   FATTURAT U VOLUM TAL-BEJGĦ

Niżżel il-fatturat totali tal-kumpanija f’euro (EUR), u l-fatturat u l-piż tal-importazzjonijiet fl-Unjoni u l-bejgħ mill-ġdid fis-suq tal-Unjoni wara l-importazzjoni mir-Repubblika tal-Poplu taċ-Ċina u mill-Indoneżja, matul il-perjodu tal-investigazzjoni tar-rieżami, taċ-ċiklamat tas-sodju kif definit fin-Notifika ta’ Bidu, u l-piż korrispondenti f’tunnellati.

| | Tunnellati | Valur f’euro (EUR) |
| --- | --- | --- |
| Fatturat totali tal-kumpanija tiegħek f’euro (EUR) | | |
| Importazzjonijiet fl-Unjoni tal-prodott taħt rieżami | | |
| Il-bejgħ mill-ġdid fis-suq tal-Unjoni wara l-importazzjoni mir-RPĊ tal-prodott li qed jiġi rieżaminat. | | |
| Il-bejgħ mill-ġdid fis-suq tal-Unjoni wara l-importazzjoni mill-Indoneżja tal-prodott li qed jiġi rieżaminat. | | |

Tunnellati

Valur f’euro (EUR)

Fatturat totali tal-kumpanija tiegħek f’euro (EUR)

Importazzjonijiet fl-Unjoni tal-prodott taħt rieżami

Il-bejgħ mill-ġdid fis-suq tal-Unjoni wara l-importazzjoni mir-RPĊ tal-prodott li qed jiġi rieżaminat.

Il-bejgħ mill-ġdid fis-suq tal-Unjoni wara l-importazzjoni mill-Indoneżja tal-prodott li qed jiġi rieżaminat.

3.   L-ATTIVITAJIET TAL-KUMPANIJA TIEGĦEK U TAL-KUMPANIJI RELATATI (1)

Agħti d-dettalji tal-attivitajiet preċiżi tal-kumpanija u tal-kumpaniji relatati kollha (elenkahom u speċifika r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f’esportazzjonijiet u/jew fis-suq domestiku) tal-prodott taħt rieżami. Attivitajiet bħal dawn jistgħu jinkludu x-xiri tal-prodott taħt rieżami jew il-produzzjoni tiegħu skont arranġamenti ta’ sottokuntrattar, jew l-ipproċessar jew il-kummerċjalizzazzjoni tiegħu, iżda mhumiex limitati għal dawn biss.

| Isem u lokalità tal-kumpanija | Attivitajiet | Relazzjoni |
| --- | --- | --- |
| | | |
| | | |
| | | |

Isem u lokalità tal-kumpanija

Attivitajiet

Relazzjoni

4.   INFORMAZZJONI OĦRA

Agħti kull informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun.

5.   ĊERTIFIKAZZJONI

Meta tipprovdi l-informazzjoni ta’ hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fil-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konklużjonijiet tal-Kummissjoni għall-importaturi li ma jikkooperawx jissejsu fuq il-fatti disponibbli u r-riżultat jista’ jkun inqas favorevoli għal dik il-kumpanija milli kieku tkun ikkooperat.

Firma tal-uffiċjal awtorizzat:

Isem u kariga tal-uffiċjal awtorizzat:

Data:

---

(1)  F’konformità mal-Artikolu 127 tar-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni għandhom jitqiesu li jkunu relatati jekk: (a) ikunu uffiċjali jew diretturi tan-negozju tal-persuna l-oħra; (b) ikunu msieħba rikonoxxuti legalment fin-negozju; (c) ikunu min iħaddem u l-impjegat; (d) parti terza tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) waħda minnhom tikkontrolla direttament jew indirettament lill-persuna l-oħra; (f) it-tnejn li huma jkunu direttament jew indirettament ikkontrollati minn persuna terza; (g) flimkien jikkontrollaw persuna terza direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Il-persuni għandhom jitqiesu li jkunu membri tal-istess familja jekk ikollhom kwalunkwe waħda mir-relazzjonijiet segwenti ma’ xulxin biss: (i) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. Skont l-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, “persuna” tfisser persuna fiżika, persuna ġuridika u kwalunkwe assoċjazzjoni ta’ persuni li mhijiex persuna ġuridika iżda li hija rikonoxxuta taħt il-liġi tal-Unjoni jew nazzjonali bħala li jkollha l-kapaċità biex tagħmel atti legali (ĠU L 269, 10.10.2013, p. 1).

---

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

| 16.7.2021 | MT | Il-Ġurnal Uffiċjali tal-Unjoni Ewropea | C 284/16 |
| --- | --- | --- | --- |

16.7.2021

MT

Il-Ġurnal Uffiċjali tal-Unjoni Ewropea

C 284/16

---

Avviż minn qabel ta’ konċentrazzjoni

(Każ M.10337 — BC PARTNERS/VISTA EQUITY PARTNERS/EAB GLOBAL)

Każ li jista’ jiġi kkunsidrat għal proċedura ssimplifikata

(Test b’rilevanza għaż-ŻEE)

(2021/C 284/05)

1.

Dan l-avviż jikkonċerna l-impriżi li ġejjin:

| — | BC Partners LLP (“BC Partners”, ir-Renju Unit), |
| --- | --- |

—

BC Partners LLP (“BC Partners”, ir-Renju Unit),

| — | Vista Equity Partners Management, LLC (“Vista”, l-Istati Uniti tal-Amerika) |
| --- | --- |

—

Vista Equity Partners Management, LLC (“Vista”, l-Istati Uniti tal-Amerika)

| — | EAB Global, Inc. (“EAB Global”, l-Istati Uniti tal-Amerika) |
| --- | --- |

—

EAB Global, Inc. (“EAB Global”, l-Istati Uniti tal-Amerika)

BC Partners u Vista jakkwistaw fit-tifsira tal-Artikoli 3(1)(b) u 3(4) tar-Regolament dwar l-Għaqdiet il-kontroll konġunt tal-EAB Global kollha, li bħalissa hija kkontrollata biss minn fondi ġestiti minn Vista.

Il-konċentrazzjoni hija mwettqa permezz ta’ xiri ta’ ishma.

2.

| — | għal BC Partners: ditta tal-investiment internazzjonali li tipprovdi servizzi ta’ konsulenza lil investituri finanzjarji, |
| --- | --- |

—

għal BC Partners: ditta tal-investiment internazzjonali li tipprovdi servizzi ta’ konsulenza lil investituri finanzjarji,

| — | għal Vista: ditta tal-investiment iffukata fuq softwer tal-intrapriża, negozji abilitati għad-data u t-teknoloġija, |
| --- | --- |

—

għal Vista: ditta tal-investiment iffukata fuq softwer tal-intrapriża, negozji abilitati għad-data u t-teknoloġija,

| — | għal EAB Global: kumpanija li tipprovdi riċerka dwar l-aħjar prattiki, softwer għall-ġestjoni tas-suċċess tal-istudenti u soluzzjonijiet ta’ reġistrazzjoni li jippermettu l-użu ta’ data għas-swieq tal-edukazzjoni għolja mingħajr skop ta’ qligħ u tal-K-12. |
| --- | --- |

—

għal EAB Global: kumpanija li tipprovdi riċerka dwar l-aħjar prattiki, softwer għall-ġestjoni tas-suċċess tal-istudenti u soluzzjonijiet ta’ reġistrazzjoni li jippermettu l-użu ta’ data għas-swieq tal-edukazzjoni għolja mingħajr skop ta’ qligħ u tal-K-12.

3.

Skont l-Avviż tal-Kummissjoni dwar proċedura ssimplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jenħtieġ li jiġi nnutat li dan il-każ jista’ jitqies għal trattament skont il-proċedura stabbilita fl-Avviż.

4.

Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni. Ir-referenza li ġejja trid tiġi dejjem indikata:

M.10337 – BC PARTNERS/VISTA EQUITY PARTNERS/EAB GLOBAL

Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta’ kuntatt ta’ hawn taħt:

Email: COMP-MERGER-REGISTRY@ec.europa.eu

Faks +32 122964301

Indirizz postali:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ĠU L 24, 29.1.2004, p. 1 (ir-“Regolament dwar l-Għaqdiet”).

1

(2)  ĠU C 366, 14.12.2013, p. 5.

2

---

| 16.7.2021 | MT | Il-Ġurnal Uffiċjali tal-Unjoni Ewropea | C 284/18 |
| --- | --- | --- | --- |

16.7.2021

MT

Il-Ġurnal Uffiċjali tal-Unjoni Ewropea

C 284/18

---

Avviż minn qabel ta’ konċentrazzjoni

(Il-Każ M.10295 — ORANGE POLSKA/APG/FIBERCO JV)

Każ li jista’ jiġi kkunsidrat għal proċedura ssimplifikata

(Test b’rilevanza għaż-ŻEE)

(2021/C 284/06)

1.

Dan l-avviż jikkonċerna l-impriżi li ġejjin:

| — | Orange Polska S.A. (“OPL”, il-Polonja) |
| --- | --- |

—

Orange Polska S.A. (“OPL”, il-Polonja)

| — | APG Asset Management N.V. (“APG”, in-Netherlands) |
| --- | --- |

—

APG Asset Management N.V. (“APG”, in-Netherlands)

| — | Joint venture Światłowód Inwestycje sp. z o.o. (“FiberCo”, il-Polonja) |
| --- | --- |

—

Joint venture Światłowód Inwestycje sp. z o.o. (“FiberCo”, il-Polonja)

OPL u APG jakkwistaw, skont it-tifsira tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta’ FiberCo.

Il-konċentrazzjoni hija mwettqa permezz ta’ xiri ta’ ishma.

2.

| — | għal OPL: il-provvista ta’ servizzi tat-telekomunikazzjoni fissa u mobbli, servizzi tal-broadband u tat-TV bi ħlas fil-Polonja, u servizzi oħra b’valur miżjud tat-telekomunikazzjoni. |
| --- | --- |

—

għal OPL: il-provvista ta’ servizzi tat-telekomunikazzjoni fissa u mobbli, servizzi tal-broadband u tat-TV bi ħlas fil-Polonja, u servizzi oħra b’valur miżjud tat-telekomunikazzjoni.

| — | għal APG: il-ġestjoni tal-assi għall-fondi tal-pensjonijiet f’diversi setturi, inklużi l-edukazzjoni, il-kostruzzjoni tal-gvern, il-kumpaniji tal-enerġija u tal-utilitajiet, u l-investimenti fl-infrastruttura. |
| --- | --- |

—

għal APG: il-ġestjoni tal-assi għall-fondi tal-pensjonijiet f’diversi setturi, inklużi l-edukazzjoni, il-kostruzzjoni tal-gvern, il-kumpaniji tal-enerġija u tal-utilitajiet, u l-investimenti fl-infrastruttura.

| — | għal FiberCo: l-espansjoni u l-bini ta’ infrastruttura tal-fibra sabiex jiġu offruti servizzi ta’ aċċess bl-ingrossa f’żoni inqas densi fil-Polonja. |
| --- | --- |

—

għal FiberCo: l-espansjoni u l-bini ta’ infrastruttura tal-fibra sabiex jiġu offruti servizzi ta’ aċċess bl-ingrossa f’żoni inqas densi fil-Polonja.

3.

Skont l-Avviż tal-Kummissjoni dwar proċedura ssimplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jenħtieġ li jiġi nnutat li dan il-każ jista’ jitqies għal trattament skont il-proċedura stabbilita fl-Avviż.

4.

Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni. Ir-referenza li ġejja trid tiġi dejjem indikata:

M.10295 — ORANGE POLSKA/APG/FIBERCO JV

Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta’ kuntatt ta’ hawn taħt:

Email: COMP-MERGER-REGISTRY@ec.europa.eu

Faks +32 122964301

Indirizz postali:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ĠU L 24, 29.1.2004, p. 1 (ir-“Regolament dwar l-Għaqdiet”).

1

(2)  ĠU C 366, 14.12.2013, p. 5.

2

---

ATTI OĦRAJN

Il-Kummissjoni Ewropea

| 16.7.2021 | MT | Il-Ġurnal Uffiċjali tal-Unjoni Ewropea | C 284/20 |
| --- | --- | --- | --- |

16.7.2021

MT

Il-Ġurnal Uffiċjali tal-Unjoni Ewropea

C 284/20

---

Pubblikazzjoni ta’ applikazzjoni għal emenda ta’ Speċifikazzjoni għal isem fis-settur tal-inbid imsemmija fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill

(2021/C 284/07)

Din il-pubblikazzjoni tikkonferixxi d-dritt ta’ oppożizzjoni għall-applikazzjoni skont l-Artikolu 98 tar-Regolament (UE) Nru 1308/2013 tal-Parlament Ewropew u tal-Kunsill (1) fi żmien xahrejn mid-data ta’ din il-pubblikazzjoni.

TALBA GĦAL EMENDA GĦALL-ISPEĊIFIKAZZJONI TAL-PRODOTT

“Cotnari”

PDO-RO-A0135-AM01

Data tal-applikazzjoni: 1 ta’ Awwissu 2017

1.   Regoli applikabbli għall-emenda

L-Artikolu 105 tar-Regolament (UE) Nru 1308/2013 – Emenda mhux minuri

2.   Deskrizzjoni u raġunijiet għall-emenda

2.1.   L-inklużjoni ta’ tipi ġodda ta’ nbid – inbid frizzanti ta’ kwalità u nbid frizzanti aromatiku ta’ kwalità

L-Ispeċifikazzjoni tal-Prodott hija emendata biex tinkludi kategoriji ġodda ta’ prodotti tad-dwieli kif iddefiniti fil-Parti II tal-Anness VII tar-Regolament (UE) Nru 1308/2013, jiġifieri nbid frizzanti ta’ kwalità u nbid frizzanti aromatiku ta’ kwalità miksuba esklussivament fiż-żona demarkata għad-denominazzjoni ta’ oriġini kkontrollata “Cotnari” f’konformità mal-leġiżlazzjoni fis-seħħ. Flimkien mal-kategorija tal-inbid bla gass, dawn il-kategoriji jistgħu jużaw id-DOP “Cotnari”.

Il-Kapitolu I tal-Ispeċifikazzjoni tal-Prodott u t-Taqsima 1.3 tad-Dokument Uniku ġew emendati.

L-estensjoni tad-denominazzjoni ta’ oriġini “Cotnari” għall-inbid frizzanti ta’ kwalità u għall-inbid frizzanti aromatiku ta’ kwalità hija mitluba sabiex jiġi żviluppat il-potenzjal tal-vitikultura taż-żona Cotnari, li huwa rifless fil-kwalitajiet ta’ dawn il-kategoriji ta’ prodotti l-ġodda.

F’konformità max-xejra dejjem akbar fil-konsum tal-inbejjed frizzanti matul l-aħħar ftit snin, li turi l-interess tal-konsumaturi fl-inbejjed frizzanti fil-forom kollha ta’ produzzjoni, u b’mod partikolari dawk b’indikazzjonijiet ġeografiċi/denominazzjonijiet ta’ oriġini, ħafna produtturi Rumeni bdew jiffokaw fuq il-produzzjoni ta’ nbejjed frizzanti, b’mod partikolari minn varjetajiet nazzjonali.

L-inbejjed frizzanti aromatiċi ta’ kwalità miksuba mill-varjetajiet Rumeni Tămâioasă românească u Busuioacă de Bohotin jiżviluppaw il-potenzjal tagħhom bis-saħħa tal-kundizzjonijiet tal-ħamrija u tat-temp taż-żona demarkata, kif jixhdu l-intensità speċifika tal-aroma, tat-togħma tal-frott u tal-finezza tal-inbejjed.

2.2.   Emenda tar-rendimenti tal-inbid biex tiġi riflessa ż-żieda tagħhom

Ir-rendimenti tal-inbejjed u tad-dwieli żdiedu fl-Ispeċifikazzjoni tal-Prodott għall-varjetajiet użati fil-produzzjoni tal-inbejjed “Cotnari”.

Il-Kapitoli V u VI tal-Ispeċifikazzjoni tal-Prodott u t-Taqsima 1.5.2 tad-Dokument Uniku ġew emendati.

L-emenda tistabbilixxi r-rendimenti massimi tal-inbejjed u tad-dwieli filwaqt li tqis il-livell speċifiku ta’ maturità sħiħa tal-għeneb fiż-żmien tal-ħsad, il-fatt li matul dawn l-aħħar għaxar snin meded kbar taż-żona demarkata ġew imħawla mill-ġdid b’varjetajiet indiġeni bħal Grasă de Cotnari, Frâncușă, Fetească Albă, Busuioacă de Bohotin, Tămâioasă Românească u Fetească Neagră, li għandhom potenzjal bijoloġiku ogħla ta’ rendiment, u li, barra minn hekk, intużaw skemi ta’ tħawwil effiċjenti li jinvolvu densità ogħla ta’ dwieli għal kull ettaru mill-vinji l-qodma.

Il-materjal tat-tħawwil użat fl-istabbiliment tal-vinji l-ġodda jinkludi kloni ġodda ta’ varjetajiet tradizzjonali b’karatteristiċi kwalitattivi superjuri u potenzjal produttiv għoli. Filwaqt li l-vinji l-qodma kellhom bejn 2 200 u 2 500 dielja għal kull ettaru, id-densità tad-dwieli fil-vinji l-ġodda tvarja minn 3 600 sa 4 200 għal kull ettaru, skont l-iskema ta’ tħawwil użata.

2.3.   Indikazzjoni tal-karatteristiċi analitiċi tat-tipi l-ġodda ta’ nbid – inbid frizzanti ta’ kwalità u nbid frizzanti aromatiku ta’ kwalità

L-Ispeċifikazzjoni tal-Prodott ġiet emendata biex tinkludi informazzjoni dwar il-karatteristiċi analitiċi u organolettiċi tal-kategoriji l-ġodda ta’ prodotti mitluba (inbid frizzanti ta’ kwalità u inbid frizzanti aromatiku ta’ kwalità).

B’riżultat ta’ dan, il-Kapitolu XI(a) tal-Ispeċifikazzjoni tal-Prodott u t-Taqsima 1.4 tad-Dokument Uniku ġew emendati.

Iż-żieda tal-karatteristiċi tat-tipi l-ġodda ta’ nbid mal-Ispeċifikazzjoni tal-Prodott hija dovuta għall-inklużjoni ta’ dawn il-kategoriji l-ġodda, li jridu jiġu identifikati u deskritti kif xieraq billi jiġu stabbiliti l-parametri analitiċi speċifiċi tagħhom.

2.4.   Indikazzjoni tal-karatteristiċi organolettiċi tat-tipi l-ġodda ta’ nbid – inbid frizzanti ta’ kwalità u nbid frizzanti aromatiku ta’ kwalità

L-inklużjoni ta’ nbid frizzanti ta’ kwalità u ta’ nbid frizzanti aromatiku ta’ kwalità tfisser li l-Ispeċifikazzjoni tal-Prodott kellha tiġi emendata biex tinkludi informazzjoni dwar il-karatteristiċi organolettiċi ta’ dawn il-kategoriji l-ġodda, u għalhekk ġew miżjuda dettalji dwar id-dehra, ir-riħa u t-togħma għal dawn it-tipi ta’ nbid.

B’riżultat ta’ dan, il-Kapitolu XI(b) tal-Ispeċifikazzjoni tal-Prodott u t-Taqsima 1.4 tad-Dokument Uniku ġew emendati.

Iż-żieda tal-karatteristiċi tat-tipi l-ġodda ta’ nbid mal-Ispeċifikazzjoni tal-Prodott hija dovuta għall-inklużjoni ta’ dawn il-kategoriji l-ġodda, li jridu jiġu identifikati u deskritti kif xieraq billi jiġu stabbiliti l-parametri analitiċi speċifiċi tagħhom.

2.5.   Indikazzjoni tar-rabta maż-żona ġeografika għat-tipi l-ġodda ta’ nbejjed – inbid frizzanti ta’ kwalità u nbid frizzanti aromatiku ta’ kwalità

Id-deskrizzjoni tar-rabta maż-żona ġeografika ġiet issupplimentata biex tipprovdi deskrizzjoni xierqa tat-tipi kollha ta’ nbid, wara l-introduzzjoni fl-Ispeċifikazzjoni tal-Prodott tat-tipi l-ġodda ta’ nbid, jiġifieri inbid frizzanti ta’ kwalità u nbid frizzanti aromatiku ta’ kwalità, biex jiġi żgurat li din ir-rabta ta’ kawżalità tiġi deskritta fid-dettall għal kull kategorija ta’ prodott miksuba.

Il-Kapitolu II tal-Ispeċifikazzjoni tal-Prodott u t-Taqsima 1.8 tad-Dokument Uniku ġew emendati.

Iż-żieda mal-Ispeċifikazzjoni tal-Prodott ta’ informazzjoni dwar iż-żona ġeografika, il-karatteristiċi tal-kategoriji l-ġodda ta’ prodotti u l-interazzjoni kawżali huma meħtieġa bħala riżultat tal-introduzzjoni tagħhom u sabiex jiġu stabbiliti l-kundizzjonijiet favorevoli fiż-żona demarkata li minnha jinkisbu l-prodotti mitluba.

2.6.   L-inklużjoni ta’ metodi (tekniki) ta’ produzzjoni speċifiċi għall-inbejjed frizzanti ta’ kwalità u l-inbejjed frizzanti aromatiċi ta’ kwalità

L-Ispeċifikazzjoni tal-Prodott ġiet emendata biex tinkludi l-metodi ta’ produzzjoni speċifiċi għall-inbejjed frizzanti ta’ kwalità u għall-inbejjed frizzanti aromatiċi ta’ kwalità. Tali informazzjoni trid tiġi pprovduta b’riżultat tal-introduzzjoni ta’ dawn il-kategoriji.

Il-Kapitolu X tal-Ispeċifikazzjoni tal-Prodott ġie emendat, mingħajr ma saret l-ebda emenda fid-Dokument Uniku.

L-inbid frizzanti ta’ kwalità bid-DOP “Cotnari” jrid jinkiseb permezz ta’ fermentazzjoni naturali f’awtoklavi jew fi fliexken, skont it-teknika użata, bl-użu ta’ nbejjed bażi miksuba mill-varjetajiet elenkati fl-Ispeċifikazzjoni tal-Prodott.

Il-metodi ta’ produzzjoni għall-inbejjed bla gass huma ssupplimentati sabiex ikunu jistgħu jinkisbu nbejjed rożè minn varjetajiet ħomor jew rożè bl-użu ta’ tekniki ta’ maċerazzjoni.

2.7.   L-inklużjoni fit-tikkettar tat-termini speċifiċi għat-tekniki tal-produzzjoni għall-inbid frizzanti ta’ kwalità u l-inbid frizzanti aromatiku ta’ kwalità

L-Ispeċifikazzjoni tal-Prodott ġiet emendata biex tinkludi rekwiżiti speċifiċi ta’ tikkettar għall-kategoriji l-ġodda tal-inbid introdotti dwar l-inklużjoni tat-termini, meħtieġa skont il-liġi, li jindikaw il-kontenut taz-zokkor (brut nature, brut, extra brut, straxott, xott, xott mezzan).

B’riżultat ta’ dan, il-Kapitolu XII tal-Ispeċifikazzjoni tal-Prodott u t-Taqsima 1.9 tad-Dokument Uniku ġew emendati.

DOKUMENT UNIKU

1.   Isem/ismijiet għar-reġistrazzjoni

Cotnari

2.   Tip ta’ indikazzjoni ġeografika

DOP – Denominazzjoni ta’ Oriġini Protetta

3.   Kategoriji tal-prodotti tad-dwieli

| 1. | Inbid |
| --- | --- |

1.

Inbid

| 5. | Inbid frizzanti ta’ kwalità |
| --- | --- |

5.

Inbid frizzanti ta’ kwalità

| 6. | Inbid frizzanti aromatiku ta’ kwalità |
| --- | --- |

6.

Inbid frizzanti aromatiku ta’ kwalità

4.   Deskrizzjoni tal-inbid/inbejjed

Karatteristiċi analitiċi u organolettiċi tal-inbejjed bojod bla gass

Mill-perspettiva organolettika, l-inbejjed bojod huma żejtnija fil-palat, u l-kulur tagħhom ivarja minn isfar fl-aħdar (f’inbejjed mhux imqaddma) għal isfar lewn it-tiben u isfar lewn l-għasel (fi nbejjed imqaddma); għandhom aroma ta’ żbib, qlub tal-ġewż u lewż morr (Grasă de Cotnari), u riħa ta’ għeneb misjur bi ħjiel qawwi ta’ fjuri, togħma ta’ frott (Frâncușă), ħuxlief, fjuri tal-akaċja, butir frisk, togħma persistenti ta’ qoxra ta’ ħobż (Chardonnay), freskezza, togħma ta’ frott tropikali u riħa ta’ bżar ħelu u ta’ fjura tas-sebuqa li jkunu għadhom kemm ġew maqtugħa (Sauvignon).

Il-varjetajiet aromatiċi speċifiċi huma ta’ kulur intens, b’riħa ta’ ħabaq, ħuxlief maħsud u lanġas tal-ħabaq, u togħma ta’ warda ħelwa (Tămâioasă românească), bi ħjiel ta’ ward u lajm; togħma bellusija ta’ vanilla u lewż (Traminer roz), sfumaturi diversi minn roża għal lewn il-ġilda ta’ basla xotta u riħa ta’ ħabaq jew ward (Busuioacă de Bohotin).

| Karatteristiċi analitiċi |
| --- |
| Qawwa alkoħolika totali massima (f’% tal-volum) | 15,00 |
| Qawwa alkoħolika proprja minima (f’% tal-volum) | 11,00 |
| Aċidità totali minima | 4,5 fi grammi għal kull litru espressi bħala aċidu tartariku |
| Aċidità volatili massima (f’milliekwivalenti għal kull litru) | 18 |
| Total massimu ta’ diossidu tal-kubrit (f’milligrammi għal kull litru) | 350 |

Karatteristiċi analitiċi

Qawwa alkoħolika totali massima (f’% tal-volum)

15,00

Qawwa alkoħolika proprja minima (f’% tal-volum)

11,00

Aċidità totali minima

4,5 fi grammi għal kull litru espressi bħala aċidu tartariku

Aċidità volatili massima (f’milliekwivalenti għal kull litru)

18

Total massimu ta’ diossidu tal-kubrit (f’milligrammi għal kull litru)

350

Karatteristiċi analitiċi u organolettiċi tal-inbejjed rożé bla gass

Mill-perspettiva organolettika, l-inbejjed bojod huma żejtnija fil-palat, li jvarjaw minn isfar fl-aħdar (fi nbejjed mhux imqaddma) għal isfar lewn it-tiben u isfar lewn l-għasel (fi nbejjed imqaddma); għandhom aroma ta’ żbib, qlub tal-ġewż u lewż morr (Grasă de Cotnari), u riħa ta’ għeneb misjur bi ħjiel qawwi ta’ fjuri, togħma ta’ frott (Frâncușă), ħuxlief, fjuri tal-akaċja, butir frisk, togħma persistenti ta’ qoxra ta’ ħobż (Chardonnay), freskezza, togħma ta’ frott tropikali u riħa ta’ bżar ħelu u ta’ fjura tas-sebuqa li jkunu għadhom kemm ġew maqtugħa (Sauvignon).

Il-varjetajiet aromatiċi speċifiċi huma ta’ kulur intens, b’riħa ta’ ħabaq, ħuxlief maħsud u lanġas tal-ħabaq, u togħma ta’ warda ħelwa (Tămâioasă românească), bi ħjiel ta’ ward u lajm; togħma bellusija ta’ vanilla u lewż (Traminer roz), sfumaturi diversi minn roża għal lewn il-ġilda ta’ basla xotta u riħa ta’ ħabaq jew ward (Busuioacă de Bohotin).

| Karatteristiċi analitiċi |
| --- |
| Qawwa alkoħolika totali massima (f’% tal-volum) | 15,00 |
| Qawwa alkoħolika proprja minima (f’% tal-volum) | 11,00 |
| Aċidità totali minima | 4,5 fi grammi għal kull litru espressi bħala aċidu tartariku |
| Aċidità volatili massima (f’milliekwivalenti għal kull litru) | 18 |
| Total massimu ta’ diossidu tal-kubrit (f’milligrammi għal kull litru) | 200 |

Karatteristiċi analitiċi

Qawwa alkoħolika totali massima (f’% tal-volum)

15,00

Qawwa alkoħolika proprja minima (f’% tal-volum)

11,00

Aċidità totali minima

4,5 fi grammi għal kull litru espressi bħala aċidu tartariku

Aċidità volatili massima (f’milliekwivalenti għal kull litru)

18

Total massimu ta’ diossidu tal-kubrit (f’milligrammi għal kull litru)

200

Karatteristiċi fiżiċi, kimċi u organolettiċi tal-inbejjed ħomor bla gass

L-inbejjed ħomor għandhom laqtiet ħomor lewn ir-rubin meta jkunu għadhom mhux imqaddma u ħomor lewn il-briks meta jkunu imqaddma; għandhom riħa ta’ frott aħmar imnixxef, ta’ għanbaqar u ta’ ċirasa sewda u togħma bellusija b’togħma ta’ frott li tintgħaraf u pjaċevoli.

| Karatteristiċi analitiċi |
| --- |
| Qawwa alkoħolika totali massima (f’% tal-volum) | 15,00 |
| Qawwa alkoħolika proprja minima (f’% tal-volum) | 12,00 |
| Aċidità totali minima | 4,5 fi grammi għal kull litru espressi bħala aċidu tartariku |
| Aċidità volatili massima (f’milliekwivalenti għal kull litru) | 20 |
| Total massimu ta’ diossidu tal-kubrit (f’milligrammi għal kull litru) | 200 |

Karatteristiċi analitiċi

Qawwa alkoħolika totali massima (f’% tal-volum)

15,00

Qawwa alkoħolika proprja minima (f’% tal-volum)

12,00

Aċidità totali minima

4,5 fi grammi għal kull litru espressi bħala aċidu tartariku

Aċidità volatili massima (f’milliekwivalenti għal kull litru)

20

Total massimu ta’ diossidu tal-kubrit (f’milligrammi għal kull litru)

200

Karatteristiċi analitiċi u organolettiċi tal-inbejjed frizzanti ta’ kwalità

Fir-rigward tal-karatteristiċi organolettiċi tagħhom, l-inbejjed frizzanti ta’ kwalità tad-DOP jispikkaw bħala nbejjed fini, friski u naturali, b’aromi ta’ fermentazzjoni u bi ħjiel ta’ fjuri. Dawn huma ta’ lewn minn isfar fl-aħdar jgħajjat għal isfar ċar fid-dehra/kulur, b’mousse dejjiema, għall-inbejjed frizzanti bojod, u bi sfumaturi roża xi ftit jew wisq intensi għall-inbejjed frizzanti rożè.

L-effervexxenza tal-inbejjed frizzanti tad-DOP “Cotnari” għall-ewwel tkun intensa; il-gassifikazzjoni sussegwentement tonqos iżda xorta waħda tibqa’ dejjiema u fina biżżejjed, u dan juri n-nobbiltà u s-sottillezza tal-inbejjed Cotnari.

Għandhom riħa friska u fina speċifika għall-varjetà li minnha jinkisbu, u togħma ta’ fjuri, ħafifa, b’togħma u aroma ta’ ħmira awtolizzata.

L-inbejjed frizzanti ta’ kwalità għandhom pressjoni żejda ta’ mill-inqas 3,5 bar f’temperatura ta’ 20 °C.

| Karatteristiċi analitiċi |
| --- |
| Qawwa alkoħolika totali massima (f’% tal-volum) | 11,00 |
| Qawwa alkoħolika proprja minima (f’% tal-volum) | 10,00 |
| Aċidità totali minima | 3,5 fi grammi għal kull litru espressi bħala aċidu tartariku |
| Aċidità volatili massima (f’milliekwivalenti għal kull litru) | 11 |
| Total massimu ta’ diossidu tal-kubrit (f’milligrammi għal kull litru) | 185 |

Karatteristiċi analitiċi

Qawwa alkoħolika totali massima (f’% tal-volum)

11,00

Qawwa alkoħolika proprja minima (f’% tal-volum)

10,00

Aċidità totali minima

3,5 fi grammi għal kull litru espressi bħala aċidu tartariku

Aċidità volatili massima (f’milliekwivalenti għal kull litru)

11

Total massimu ta’ diossidu tal-kubrit (f’milligrammi għal kull litru)

185

Karatteristiċi analitiċi u organolettiċi tal-inbejjed frizzanti aromatiċi ta’ kwalità

L-inbid frizzanti aromatiku ta’ kwalità miksub minn Tămâioasă Românească huwa isfar lewn it-tiben b’laqtiet ħodor, u għandu mousse abbundanti u bżieżaq fini u persistenti. Għandu aroma fina, qawwija u abbundanti ta’ frankinċens, bi ħjiel ta’ ħabaq, ward u ħuxlief li għadu kif inħasad. It-togħma hija armonjuża, pjaċevoli u vivaċi, minħabba l-bilanċ aċiduż/ħelu.

L-inbid frizzanti aromatiku ta’ kwalità miksub minn Busuioacă de Bohotin huwa ta’ lewn roża b’laqtiet vjola, u għandu mousse abbundanti u bżieżaq fini u persistenti. L-aroma speċifika tal-muscat hija fina u qawwija, b’noti ta’ frott taċ-ċitru, ħabaq u petali tal-ward, u aromi diskreti ta’ frott aħmar frisk fit-togħma ta’ wara. It-togħma hija pjaċevoli u vivaċi, bis-saħħa tal-bilanċ bejn l-aċidità u l-kontenut taz-zokkor. L-inbid huwa bbilanċjat fl-aromi, fit-togħma u fil-persistenza tiegħu.

L-inbejjed frizzanti aromatiċi ta’ kwalità għandhom pressjoni żejda ta’ mill-inqas 3 bar f’temperatura ta’ 20 °C.

| Karatteristiċi analitiċi |
| --- |
| Qawwa alkoħolika totali massima (f’% tal-volum) | 10,00 |
| Qawwa alkoħolika proprja minima (f’% tal-volum) | 6,00 |
| Aċidità totali minima | 3,5 fi grammi għal kull litru espressi bħala aċidu tartariku |
| Aċidità volatili massima (f’milliekwivalenti għal kull litru) | 11 |
| Total massimu ta’ diossidu tal-kubrit (f’milligrammi għal kull litru) | 185 |

Karatteristiċi analitiċi

Qawwa alkoħolika totali massima (f’% tal-volum)

10,00

Qawwa alkoħolika proprja minima (f’% tal-volum)

6,00

Aċidità totali minima

3,5 fi grammi għal kull litru espressi bħala aċidu tartariku

Aċidità volatili massima (f’milliekwivalenti għal kull litru)

11

Total massimu ta’ diossidu tal-kubrit (f’milligrammi għal kull litru)

185

5.   Prattiki tal-produzzjoni tal-inbid

a.   Prattiki enoloġiċi speċifiċi

Metodu tal-kultivazzjoni

It-tisqija hija permessa biss matul snin ta’ nixfa, b’notifika mill-ONVPV (l-Uffiċċju Nazzjonali tad-Dielja u tal-Inbid), meta l-kontenut tal-ilma fil-ħamrija f’fond ta’ 0-100 cm jonqos għal 50 % tal-AHI (intervall ta’ umdità attiva), billi jiġu applikati standards ta’ tisqija raġonevoli (400-600 m3/ha).

Ħsad bikri – it-tnaqqis tal-għadd ta’ għenieqed ta’ għeneb meta dan jibda jsir meta l-produzzjoni potenzjali taqbeż il-limiti massimi permessi skont l-Ispeċifikazzjoni tal-Prodott.

b.   Rendimenti massimi għal kull ettaru

| — | mal-maturità sħiħa tal-għeneb fi żmien il-ħsad, għall-varjetajiet Grasă de Cotnari, Pinot gris, Chardonnay, Muscat Ottonel, Traminer roz
  11 000 kilogramma ta’ għeneb għal kull ettaru |
| --- | --- |

—

mal-maturità sħiħa tal-għeneb fi żmien il-ħsad, għall-varjetajiet Grasă de Cotnari, Pinot gris, Chardonnay, Muscat Ottonel, Traminer roz

11 000 kilogramma ta’ għeneb għal kull ettaru

| — | mal-maturità sħiħa tal-għeneb fi żmien il-ħsad, għall-varjetajiet Tămâioasă Românească, Sauvignon, Busuioacă de Bohotin
  12 500 kilogramma ta’ għeneb għal kull ettaru |
| --- | --- |

—

mal-maturità sħiħa tal-għeneb fi żmien il-ħsad, għall-varjetajiet Tămâioasă Românească, Sauvignon, Busuioacă de Bohotin

12 500 kilogramma ta’ għeneb għal kull ettaru

| — | mal-maturità sħiħa tal-għeneb fi żmien il-ħsad, għall-varjetajiet Fetească albă, Fetească neagră
  13 000 kilogramma ta’ għeneb għal kull ettaru |
| --- | --- |

—

mal-maturità sħiħa tal-għeneb fi żmien il-ħsad, għall-varjetajiet Fetească albă, Fetească neagră

13 000 kilogramma ta’ għeneb għal kull ettaru

| — | mal-maturità sħiħa tal-għeneb fi żmien il-ħsad, għall-varjetà Frâncușă
  14 000 kilogramma ta’ għeneb għal kull ettaru |
| --- | --- |

—

mal-maturità sħiħa tal-għeneb fi żmien il-ħsad, għall-varjetà Frâncușă

14 000 kilogramma ta’ għeneb għal kull ettaru

| — | mal-maturità sħiħa tal-għeneb fi żmien il-ħsad, għall-varjetajiet Grasă de Cotnari, Pinot gris, Chardonnay, Muscat Ottonel, Traminer roz
  82,50 ettolitru għal kull ettaru |
| --- | --- |

—

mal-maturità sħiħa tal-għeneb fi żmien il-ħsad, għall-varjetajiet Grasă de Cotnari, Pinot gris, Chardonnay, Muscat Ottonel, Traminer roz

82,50 ettolitru għal kull ettaru

| — | mal-maturità sħiħa tal-għeneb fi żmien il-ħsad, għall-varjetajiet Tămâioasă românească, Sauvignon, Busuioacă de Bohotin
  94,00 ettolitru għal kull ettaru |
| --- | --- |

—

mal-maturità sħiħa tal-għeneb fi żmien il-ħsad, għall-varjetajiet Tămâioasă românească, Sauvignon, Busuioacă de Bohotin

94,00 ettolitru għal kull ettaru

| — | mal-maturità sħiħa tal-għeneb fi żmien il-ħsad, għall-varjetà Frâncușă
  105,00 ettolitru għal kull ettaru |
| --- | --- |

—

mal-maturità sħiħa tal-għeneb fi żmien il-ħsad, għall-varjetà Frâncușă

105,00 ettolitru għal kull ettaru

| — | mal-maturità sħiħa tal-għeneb fi żmien il-ħsad, għall-varjetajiet Fetească albă, Fetească neagră
  97,50 ettolitru għal kull ettaru |
| --- | --- |

—

mal-maturità sħiħa tal-għeneb fi żmien il-ħsad, għall-varjetajiet Fetească albă, Fetească neagră

97,50 ettolitru għal kull ettaru

6.   Definizzjoni taż-żona demarkata

Iż-żona demarkata għall-produzzjoni tal-inbejjed bid-denominazzjoni tal-oriġini kkontrollata “Cotnari” tinkludi l-lokalitajiet li ġejjin fil-kontei ta’ Iași u Botoșani:

Il-Kontea ta’ Iași

| — | Il-muniċipalità ta’ Cotnari: l-irħula ta’ Cotnari, Hodora, Cârjoaia, Bahluiu, Iosupeni, Lupăria; |
| --- | --- |

—

Il-muniċipalità ta’ Cotnari: l-irħula ta’ Cotnari, Hodora, Cârjoaia, Bahluiu, Iosupeni, Lupăria;

| — | Il-muniċipalità ta’ Ceplenița: l-irħula ta’ Ceplenița, Buhalnița, Zlodica; |
| --- | --- |

—

Il-muniċipalità ta’ Ceplenița: l-irħula ta’ Ceplenița, Buhalnița, Zlodica;

| — | Il-muniċipalità ta’ Scobinți: l-irħula ta’ Scobinți, Bădeni, Zagavia, Fetești; |
| --- | --- |

—

Il-muniċipalità ta’ Scobinți: l-irħula ta’ Scobinți, Bădeni, Zagavia, Fetești;

| — | Il-belt ta’ Hârlău: il-belt ta’ Hârlău; |
| --- | --- |

—

Il-belt ta’ Hârlău: il-belt ta’ Hârlău;

| — | Il-muniċipalità ta’ Deleni: l-irħula ta’ Deleni, Maxut, Feredeni, Slobozia, Poiana; |
| --- | --- |

—

Il-muniċipalità ta’ Deleni: l-irħula ta’ Deleni, Maxut, Feredeni, Slobozia, Poiana;

| — | Il-muniċipalità ta’ Cucuteni: l-irħula ta’ Cucuteni, Băiceni, Săcărești; |
| --- | --- |

—

Il-muniċipalità ta’ Cucuteni: l-irħula ta’ Cucuteni, Băiceni, Săcărești;

| — | Il-muniċipalità ta’ Todirești: l-irħula ta’ Todirești, Băiceni; |
| --- | --- |

—

Il-muniċipalità ta’ Todirești: l-irħula ta’ Todirești, Băiceni;

| — | Il-muniċipalità ta’ Balș: l-irħula ta’ Balș, Boureni, Coasta Măgurii. |
| --- | --- |

—

Il-muniċipalità ta’ Balș: l-irħula ta’ Balș, Boureni, Coasta Măgurii.

Il-Kontea ta’ Botoșani

| — | Il-muniċipalità ta’ Frumușica: l-irħula ta’ Frumușica, Rădeni. |
| --- | --- |

—

Il-muniċipalità ta’ Frumușica: l-irħula ta’ Frumușica, Rădeni.

Waħda mid-denominazzjonijiet ta’ vinji uniċi li ġejjin tista’ tiżdied mad-denominazzjoni ta’ oriġini kkontrollata “Cotnari”, skont ix-xewqat tal-produtturi: Dealul Castel, Dealul Episcopului, Dealul Paraclis, Dealul Mândrului, Zlodica, Țiglăi, Dealul Cătălina, Cârjoaia, Lupăria, Ceplenița, Dealul lui Vodă, Buhalnița, Scobinți, Dealul Furcilor, Dealul Stânca, Hodora, Zagavia, Dealul Naslău, Hârlău, Deleni, Cucuteni, Boureni, Balș, Coasta Măgurii.

7.   Varjetà jew varjetajiet tad-dwieli li minnhom jinkiseb l-inbid / jinkisbu l-inbejjed

Busuioacă de Bohotin Rs - Schwarzer Muscat, Muscat fioletovâi, Muscat violet cyperus, Tămâioasă violetă

Chardonnay B - Gentil blanc, Pinot blanc Chardonnay

Fetească albă B - Păsărească albă, Poama fetei, Mädchentraube, Leanyka, Leanka

Fetească neagră N - Schwarze Mädchentraube, Poama fetei neagră, Păsărească neagră, Coada rândunicii

Frâncușă B - Vinoasă, Mildweisser, Mustoasă de Moldova, Poamă creață

Grasă de Cotnari B - Dicktraube, Grasă, Köver szölö

Muscat Ottonel B - Muscat Ottonel blanc

Pinot Gris G - Affumé, Grau Burgunder, Grauburgunder, Grauer Mönch, Pinot cendré, Pinot Grigio, Ruländer

Sauvignon B - Green Sauvignon

Traminer Roz Rs - Rosetraminer, Savagnin roz, Gewürztraminer

Tămâioasă românească B - Busuioacă de Moldova, Muscat blanc à petit grains

Tămâioasă românească B - Rumänische Weihrauchtraube, Tamianka

8.   Deskrizzjoni tar-rabta/rabtiet

Rabta maż-żona ġeografika - Dettalji taż-żona ġeografika

Il-biċċa l-kbira tal-vinji fir-reġjun ta’ Cotnari jinsabu fuq depożiti Kwaternarji, b’mod partikolari dawk diluvjali-kolluvjali ta’ Coasta Cotnarilor, u mhux daqstant, jekk hemm, fuq depożiti alluvjali fuq mergħat (minħabba restrizzjonijiet relatati mal-klima). F’żoni żgħar biss jinsabu dwieli bl-għeruq fi blat oriġinali Sarmazjan jew fil-ħamrija bi żvilupp dgħajjef tiegħu (Cotea et al., 2006).

Id-depożiti diluvjali-kolluvjali huma frekwenti fuq il-ġnub tal-għoljiet b’riżultat tan-niżla bil-mod u t-trasport mix-xita. Fil-parti l-aktar lejn il-Lvant taż-żona tal-vitikultura hemm ukoll ħamrija salina u alkalina, iffurmata fuq depożiti ta’ melħ. Il-ħamrija derivata minn dan il-materjal oriġinali ġeneralment tkun favorevoli għall-vitikultura (Cotea et al., 2006).

Il-klima tar-reġjun tal-vitikultura ġiet suddiviża f’sitt mikroklimi; il-mikroklima predominanti, li tikkaratterizza 45 % tal-erja totali, hija dik li tinsab fuq l-għoljiet esposti għan-Nofsinhar, għax-Xlokk u għall-Punent, b’inklinazzjoni ta’ 5-20°, li jgawdu minn ammont ġeneruż ta’ xemx u huma protetti sew mill-irjieħ kesħin tat-Tramuntana u tal-Grigal. It-temperaturi fuq dawk l-għoljiet huma l-ogħla fir-reġjun tal-vitikultura, li jagħmilhom ideali għall-kultivazzjoni tad-dwieli.

Rabta maż-żona ġeografika - dettalji tal-prodott

L-inbejjed bla gass huma nbejjed korpużi b’aromi ta’ fjuri jew ta’ frott speċifiċi li huma tipiċi tal-varjetà, minħabba l-istaġun twil u xott tal-ħarifa u l-influwenza tat-tħassir nobbli speċifiku għal din iż-żona. Għandhom aromi ta’ frott taċ-ċitru, għasel, fjur tal-akaċja u fjuri tas-sebuqa, bi ħjiel ta’ vanilla u lewż meta jitqaddmu għal żmien qasir.

L-inbid frizzanti ta’ kwalità għandu nota riduttiva għall-ewwel, imbagħad jikseb ħjiel ta’ frott taċ-ċitru u ħuxlief u noti diskreti ta’ ħmira awtolizzata. Fwieħet l-inbid tiġi mit-togħma partikolari tal-qalba ħadra tal-ġewż, tal-“lanġas tal-ħabaq”, tal-għasel u taż-żbib u hija suġġestiva tat-tħassir nobbli tal-ħarifa xotta twila tar-reġjun ta’ Cotnari.

L-inbejjed frizzanti aromatiċi ta’ kwalità għandhom aromi qawwija u abbundanti, bi ħjiel ta’ ħabaq, ward u ħuxlief li għadu kif inħasad; għandhom mousse abbundanti u bżieżaq fini u persistenti; it-togħma hija pjaċevoli, vivaċi u armonjuża.

Rabta maż-żona ġeografika - interazzjoni kawżali

L-inbejjed bla gass miksuba fir-reġjun tad-DOP Cotnari huma differenti minn xulxin, minħabba d-diversi karatteristiċi tal-varjetajiet li minnhom jiġu prodotti, li min-naħa tagħhom huma influwenzati mit-territorju.

Il-ħarifa twila u xotta li hija speċifika għaż-żona ta’ Cotnari tikkontribwixxi għall-feġġa tat-tħassir nobbli, li jagħti lill-inbejjed il-korpożità u d-diversità aromatika; l-inbejjed b’zokkor residwu miksub minn għeneb maħsud meta l-frott artab tal-għeneb ikun botritizzat, jiżviluppaw f’inbejjed ħelwin b’mod naturali. Dawn l-inbejjed huma adattati sew għat-tqaddim, peress li l-qawwa alkoħolika tagħhom spiss tkun aktar minn 12 % skont il-volum.

Minħabba l-klima taż-żona, fwieħet l-inbejjed hija diversa, b’noti karatteristiċi ta’ fjuri ta’ frott tropikali, b’bilanċ tajjeb ta’ zokkor, alkoħol u aċidità.

Il-bilanċ kważi perfett bejn ix-xita, ix-xemx u l-evapotraspirazzjoni tal-ilma tal-pjan fil-kenn maħluq minn Coasta Dealul Mare - Hârlău fil-ħarifa twila, xotta u b’ħafna xemx jiżgura maturazzjoni ottimali għal varjetajiet bħal Grasă de Cotnari, li tagħti lill-inbejjed aromi ta’ xehda, għasel u żbib u kulur intens (bi ħjiel ta’ ambra f’inbejjed imqaddma).

L-inbejjed frizzanti ta’ kwalità huma nbejjed ibbilanċjati, b’aċidità integrata sew li hija wkoll dovuta għall-fatt li l-inbejjed jinkisbu fil-vinji l-aktar fit-Tramuntana tal-Moldavja. L-istaġun tat-tkabbir medjan għall-varjetajiet ikkultivati, li huma kapaċi jifilħu għal ġlata u nixfa moderati u li għandhom riżorsi eljotermiċi ottimali, jippermetti akkumulazzjoni bil-mod tal-aromi tipiċi tal-varjetajiet, li tirriżulta f’inbejjed b’karatteristiċi speċifiċi.

L-akkumulazzjoni bil-mod tal-aromi tipiċi tal-varjetajiet fl-inbejjed frizzanti aromatiċi ta’ kwalità hija dovuta għas-sjuf sħan u xemxin ħafna, kif ukoll għall-valuri medji tat-temperatura f’Settembru, li jippermettu l-produzzjoni ta’ nbejjed bi fwieħa rikka u b’nota karatteristika.

L-inbejjed frizzanti ta’ kwalità u l-inbejjed frizzanti aromatiċi ta’ kwalità jinkisbu b’mod partikolari mill-għeneb, maqtugħ bl-idejn, ta’ varjetajiet nattivi b’potenzjal aromatiku bħal Tămâioasă românească, Fetească albă, Francușă u Busuioacă de Bohotin, iżda wkoll varjetajiet internazzjonali li adattaw għall-ambjent lokali ta’ Cotnari, li jesprimu l-awtentiċità tiegħu u jużaw il-metodi tradizzjonali tal-vitikultura taż-żona, u li jinkorporaw fatturi speċifiċi għall-Moldavja.

Madankollu, l-istil tradizzjonali huwa ssupplimentat minn tekniki moderni tal-vitikultura li jiffokaw fuq li jenfasizzaw u jesprimu kemm jista’ jkun it-togħma tal-frott u tal-freskezza tal-inbejjed frizzanti ta’ kwalità u tal-inbejjed frizzanti aromatiċi ta’ kwalità pprovduti b’mod partikolari minn varjetajiet b’potenzjal aromatiku akbar.

Dawn l-inbejjed huma nbejjed b’kuluri jgħajtu, b’mousse abbundanti u bi bżieżaq fini u b’aromi tal-fjuri jew tal-frott speċifiċi.

L-inbejjed frizzanti juru bilanċ tajjeb bejn l-aċidità u l-kontenut taz-zokkor, filwaqt li juru l-karattru speċifiku u n-nobbiltà tal-vinji ta’ Cotnari. Iż-żona tad-DOP Cotnari hija żona tal-vitikultura Rumena bil-karattru speċifiku proprju tagħha, fejn inżammet it-tradizzjoni tal-kultivazzjoni ta’ varjetajiet Rumeni. Huwa hawnhekk li nsibu l-ogħla proporzjon ta’ varjetajiet antiki Rumeni, bħal Grasă de Cotnari, Tămâioasă românească, Fetească albă, Francușă, Busuioacă de Bohotin u Fetească neagră.

L-inbejjed għandhom il-marka tal-varjetajiet aromatiċi (suġġestiva ta’ berquq imqadded, xama tan-naħal, ħuxlief li għadu kif inħasad, lanġas tal-ħabaq), iżda dan jiddependi ħafna wkoll fuq kif u għal kemm żmien iseħħu l-proċessi ta’ maċerazzjoni u fermentazzjoni sabiex is-sustanzi aromatiċi jkunu jistgħu jiġu estratti mill-qoxra tal-għeneb.

Varjetajiet antiki bħal Frâncușă u Busuioacă de Bohotin jilħqu l-ogħla kapaċità tagħhom fil-forma ta’ nbejjed frizzanti ta’ valur, ta’ kulur isfar lewn it-tiben jew roża ċar/jgħajjat, bi tfexfix twil u kostanti, b’noti ta’ fjuri tas-sebuqa jew ta’ fjur tal-akaċja jew b’noti ta’ frott ta’ lanġas tal-ħabaq, berquq aħdar, grapefruit, qoxra tal-lumi u tuffieħ aħdar, u b’palat minerali medju li fih jippredominaw in-noti tal-frott.

Fil-passat, dawn il-varjetajiet kellhom reputazzjoni kbira fil-palazzi tal-mexxejja u ħafna drabi kienu jinstabu fuq l-imwejjed lussużi tal-aristokrazija bojarda. L-inbejjed kellhom logo li juri l-kastell ta’ Vlădoianu, li nbena fl-1901 minn Vlădoianu, bojardi li, minbarra li kien il-gvernatur tal-Bank Nazzjonali Rumen, kien ukoll vitikultur distint. Maż-żmien, il-logo sar ispirazzjoni fl-istorja miktuba tal-inbejjed ta’ Cotnari.

9.   Rekwiżiti oħra applikabbli

Rekwiżiti tat-tqegħid fis-suq

Qafas legali:

| | fil-leġiżlazzjoni nazzjonali |
| --- | --- |

fil-leġiżlazzjoni nazzjonali

Tip ta’ rekwiżit ieħor:

| | Dispożizzjonijiet addizzjonali relatati mat-tikkettar |
| --- | --- |

Dispożizzjonijiet addizzjonali relatati mat-tikkettar

Deskrizzjoni tal-kondizzjoni:

| | It-tikketti tal-inbejjed fil-kategoriji tal-inbid frizzanti ta’ kwalità u tal-inbid frizzanti aromatiku ta’ kwalità jinkludu wkoll it-termini meħtieġa mil-leġiżlazzjoni applikabbli li jindikaw il-kontenut taz-zokkor (brut nature, brut, extra brut, straxott, xott, xott mezzan). |
| --- | --- |

It-tikketti tal-inbejjed fil-kategoriji tal-inbid frizzanti ta’ kwalità u tal-inbid frizzanti aromatiku ta’ kwalità jinkludu wkoll it-termini meħtieġa mil-leġiżlazzjoni applikabbli li jindikaw il-kontenut taz-zokkor (brut nature, brut, extra brut, straxott, xott, xott mezzan).

Link għall-ispeċifikazzjoni tal-prodott

http://onvpv.ro/sites/default/files/caiet_sarcini_doc_cotnari_modif_cf_notific_797_21.04.2020_no_track_changes.pdf

---

(1)  ĠU L 347, 20.12.2013, p. 671.

---

| 16.7.2021 | MT | Il-Ġurnal Uffiċjali tal-Unjoni Ewropea | C 284/29 |
| --- | --- | --- | --- |

16.7.2021

MT

Il-Ġurnal Uffiċjali tal-Unjoni Ewropea

C 284/29

---

Pubblikazzjoni ta’ komunikazzjoni ta’ approvazzjoni ta’ emenda standard
  għall-Ispeċifikazzjoni tal-Prodott għal isem fis-settur tal-inbid,
  kif imsemmi fl-Artikolu 17(2) u (3) tar-Regolament Delegat tal-Kummissjoni (UE) 2019/33

(2021/C 284/08)

Din il-komunikazzjoni hija ppubblikata f’konformità mal-Artikolu 17(5) tar-Regolament Delegat tal-Kummissjoni (UE) 2019/33 (1)

KOMUNIKAZZJONI TA’ EMENDA STANDARD GĦAD-DOKUMENT UNIKU

Moulis/Moulis-en-Médoc

PDO-FR-A0731-AM02

DATA TAL-KOMUNIKAZZJONI: 7 TA MEJJU 2021

DESKRIZZJONI TAL-EMENDA APPROVATA U R-RAĠUNIJIET GĦALIHA

1.   Żona ġeografika

Iż-żona ġeografika nbidlet wara aġġornament tad-demarkazzjoni, li rriżulta fit-tneħħija tal-muniċipalità ta’ Arcins miż-żona ġeografika.

Barra minn hekk, il-lista ta’ muniċipalitajiet ġiet aġġornata f’konformità mal-Code officiel géographique [il-Kodiċi Ġeografiku Uffiċjali].

Il-punt 6 tad-Dokument Uniku ġie emendat.

2.   Roqgħa art demarkata

Id-data tat-18 ta’ Novembru 2020 ġiet miżjuda mal-lista ta’ laqgħat tal-kumitat nazzjonali rilevanti li approva l-irqajja’ art demarkati.

L-għan ta’ din l-emenda huwa li tiżdied id-data li fiha l-awtorità nazzjonali rilevanti approvat il-bidliet għar-roqgħa art demarkata fiż-żona ġeografika ta’ produzzjoni. L-irqajja’ art huma demarkati billi fiż-żona ġeografika ta’ produzzjoni jiġu identifikati dawk l-irqajja’ art li huma xierqa għall-produzzjoni tal-inbid kopert mid-denominazzjoni ta’ oriġini protetta.

Id-Dokument Uniku mhuwiex affettwat minn dawn l-emendi.

3.   Żona fi prossimità immedjata

Il-lista ta’ muniċipalitajiet fil-prossimità immedjata ġiet aġġornata f’konformità mal-Code officiel géographique [il-Kodiċi Ġeografiku Uffiċjali].

Il-punt 9 tad-Dokument Uniku ġie emendat.

4.   Trasport bejn l-imħażen awtorizzati

Tħassar il-punt IX(5)(b) tal-Kapitolu 1 dwar id-data meta l-inbejjed jistgħu jiġu trasportati bejn l-imħażen awtorizzati.

Din l-emenda ma teħtieġ ebda bidla fid-Dokument Uniku.

5.   Rabta mal-oriġini

Ir-rabta ġiet riveduta biex jittieħed kont tat-tneħħija tal-muniċipalità ta’ Arcins billi żdiedet: “L-aġġornament tad-demarkazzjoni approvata fl-2020 wasslet għat-tneħħija tal-muniċipalità ta’ Arcins.”

Il-punt 8 tad-Dokument Uniku ġie emendat.

6.   Referenza għall-korp ta’ spezzjoni

Ir-referenza għall-korp ta’ spezzjoni ġiet ifformulata mill-ġdid biex tiġi allinjata mal-formulazzjoni użata fi Speċifikazzjonijiet oħra tal-Prodott. Din hija emenda purament formali.

Din l-emenda ma twassal għall-ebda bidla fid-Dokument Uniku.

DOKUMENT UNIKU

1.   Isem/ismijiet għar-reġistrazzjoni

Moulis

Moulis-en-Médoc

2.   Tip ta’ indikazzjoni ġeografika

DOP – Denominazzjoni ta’ Oriġini Protetta

3.   Kategoriji tal-prodotti tad-dwieli

| 1. | Inbid |
| --- | --- |

1.

Inbid

4.   Deskrizzjoni tal-inbid/inbejjed

Inbejjed ħomor bla gass

DESKRIZZJONI FIL-QOSOR BIL-MIKTUB

L-inbejjed għandhom qawwa alkoħolika naturali minima skont il-volum ta’ 11 % u qawwa alkoħolika totali skont il-volum ta’ 13,5 % wara l-arrikkiment.

Kull lott ta’ nbid mibjugħ ikollu

| — | kontenut ta’ aċidu maliku li ma jaqbiżx 0,30 g/l. |
| --- | --- |

—

kontenut ta’ aċidu maliku li ma jaqbiżx 0,30 g/l.

| — | kontenut ta’ zokkor fermentabbli (glukożju u fruttożju) li ma jaqbiżx 2 g/l. |
| --- | --- |

—

kontenut ta’ zokkor fermentabbli (glukożju u fruttożju) li ma jaqbiżx 2 g/l.

| — | għal kwantitajiet bl-ingrossa, kontenut ta’ aċidità volatili li ma jaqbiżx 13,26 meq/l, jew 0,79 g/l espressi bħala aċidu aċetiku sal-31 ta’ Lulju tas-sena ta’ wara l-ħsad, u li ma jaqbiżx 16,33 meq/l, jew 0,98 g/l espressi bħala aċidu aċetiku wara dik id-data. |
| --- | --- |

—

għal kwantitajiet bl-ingrossa, kontenut ta’ aċidità volatili li ma jaqbiżx 13,26 meq/l, jew 0,79 g/l espressi bħala aċidu aċetiku sal-31 ta’ Lulju tas-sena ta’ wara l-ħsad, u li ma jaqbiżx 16,33 meq/l, jew 0,98 g/l espressi bħala aċidu aċetiku wara dik id-data.

Il-kontenut totali ta’ aċidu u l-kontenut totali ta’ diossidu tal-kubrit huma kif stabbilit mil-leġiżlazzjoni tal-UE. L-inbejjed huma kemm fini kif ukoll rotondi, billi spiss jiġu magħmula mill-varjetà Merlot N, li normalment titħallat mal-Cabernet-Sauvignon N. Il-varjetajiet Petit Verdot N u Cabernet Franc N (inqas frekwentement Cot N u Carmenère N) iżidu l-kumplessità. Bis-saħħa ta’ struttura tannika tajba, dawn jilħqu maturità sħiħa wara li jkunu tħallew jitqaddmu għal bejn 7 u 10 snin. Dawn l-inbejjed tipikament ikollhom kulur intens, fwieħa eleganti, sfumaturi aromatiċi kumplessi u qawwija, u togħma persistenti.

Inġenerali, l-inbejjed prodotti mill-għeneb li jitkabbar fuq ħamrija biż-żrar jikkombinaw l-eleganza, il-qawwa u l-kumplessità. Il-ħamrija taflija u bil-ġir tipproduċi nbid kemxejn aktar korpuż minn dawk ta’ hawn fuq. L-inbejjed jimmaturaw sew. L-inbejjed dejjem iridu jiġu mmaturati mill-inqas sal-1 ta’ Ġunju.

KARATTERISTIĊI ANALITIĊI

| Karatteristiċi analitiċi |
| --- |
| Qawwa alkoħolika totali massima (f’% tal-volum) | |
| Qawwa alkoħolika proprja minima (f’% tal-volum) | |
| Aċidità totali minima | |
| Aċidità volatili massima (f’milliekwivalenti għal kull litru) | |
| Total massimu ta’ diossidu tal-kubrit (f’milligrammi għal kull litru) | |

Karatteristiċi analitiċi

Qawwa alkoħolika totali massima (f’% tal-volum)

Qawwa alkoħolika proprja minima (f’% tal-volum)

Aċidità totali minima

Aċidità volatili massima (f’milliekwivalenti għal kull litru)

Total massimu ta’ diossidu tal-kubrit (f’milligrammi għal kull litru)

5.   Prattiki tal-produzzjoni tal-inbid

5.1.   
  Prattiki enoloġiċi speċifiċi

1.   Prattiki enoloġiċi

Prattika enoloġika speċifika

Tekniki ta’ arrikkiment sottrattivi huma permessi sa rata ta’ konċentrazzjoni ta’ 15 %.

Wara l-arrikkiment, il-qawwa alkoħolika totali skont il-volum tal-inbejjed ma tistax taqbeż 13,5 %.

Minbarra d-dispożizzjonijiet ta’ hawn fuq, il-prattiki enoloġiċi segwiti jridu jissodisfaw ir-rekwiżiti stabbiliti fil-livell tal-UE u fil-Kodiċi tas-Sajd Marittimu u Rurali.

2.   Metodu ta’ kultivazzjoni

a)   Densità tat-tħawwil

Id-densità minima għat-tħawwil ta’ dwieli hija ta’ 7 000 pjanta għal kull ettaru.

Il-wisa’ bejn ir-ringieli ta’ dawn id-dwieli ma tistax taqbeż 1,50 metru, u l-wisa’ bejn il-pjanti fl-istess ringiela trid tkun mill-inqas 0,80 metru.

b)   Regoli dwar iż-żbir

Iż-żbir isir mhux aktar tard mill-istadju tal-ftuħ tal-weraq (l-istadju Lorenz 9), permezz tat-tekniki li ġejjin:

| — | żbir qasir u tan-“nebbieta”, b’żewġ qasbiet għal kull pjanta u massimu ta’ ħames raħsiet għal kull qasba għall-varjetajiet Cabernet Sauvignon N, Cot N (Malbec), Merlot N u Petit Verdot N, u massimu ta’ seba’ raħsiet għal kull qasba għall-varjetajiet Cabernet Franc N u Carmenère N. Żbir qasir ripetut lura għal żewġ raħsiet; |
| --- | --- |

—

żbir qasir u tan-“nebbieta”, b’żewġ qasbiet għal kull pjanta u massimu ta’ ħames raħsiet għal kull qasba għall-varjetajiet Cabernet Sauvignon N, Cot N (Malbec), Merlot N u Petit Verdot N, u massimu ta’ seba’ raħsiet għal kull qasba għall-varjetajiet Cabernet Franc N u Carmenère N. Żbir qasir ripetut lura għal żewġ raħsiet;

| — | żbir qasir għal żewġ cordons, jew żbir f’għamla ta’ mrewħa għal erba’ dirgħajn. |
| --- | --- |

—

żbir qasir għal żewġ cordons, jew żbir f’għamla ta’ mrewħa għal erba’ dirgħajn.

Fil-każijiet kollha, kull pjanta ma jistax ikollha aktar minn 12-il raħsa.

c)   Irrigazzjoni

L-irrigazzjoni matul l-istaġun tat-tkabbir tad-dielja tista’ tiġi awtorizzata, f’konformità mad-dispożizzjonijiet tal-Kodiċi Rurali u tas-SajdMarittimu.

5.2.   
  Rendimenti massimi għal kull ettaru

63 ettolitru għal kull ettaru

6.   Definizzjoni taż-żona demarkata

L-għeneb jinħasad u l-inbejjed jiġu prodotti, żviluppati u mqaddma fil-muniċipalità ta’ Moulis fid-département ta’ Gironde, u fl-irqajja’ art elenkati fl-Anness 1 tal-Ispeċifikazzjoni għall-muniċipalitajiet li ġejjin, ibbażati fuq il-Code officiel géographique [Kodiċi Ġeografiku Uffiċjali] fis-seħħ fil-25 ta’ Marzu 2020: Castelnau-de-Médoc, Lamarque u Listrac-Médoc.

7.   Varjetà jew varjetajiet tad-dwieli li minnhom jinkiseb l-inbid / jinkisbu l-inbejjed

Cabernet Franc N

Cabernet-Sauvignon N

Carmenère N

Cot N – Malbec

Merlot N

Petit Verdot N

8.   Deskrizzjoni tar-rabta/rabtiet

8.1.   Deskrizzjoni tal-fatturi naturali rilevanti għar-rabta

Fil-parti ċentrali tal-peniżola ta’ Médoc, nofs triq bejn Margaux u Saint-Julien, id-denominazzjoni Moulis għandha l-għamla ta’ strixxa rqiqa twila 12-il kilometru, perpendikolari mal-estwarju tal-Gironde. Hija d-denominazzjoni l-aktar lejn il-Punent minn fost il-muniċipalitajiet ta’ Médoc, bl-ebda parti direttament fuq l-estwarju.

Minkejja l-klima Atlantika predominanti tiegħu, dan ir-reġjun jibbenefika minn fluttwazzjonijiet staġjonali relattivament trankwilli u xita moderata. Dawn il-kundizzjonijiet klimatiċi favorevoli huma dovuti għall-preżenza tal-Oċean Atlantiku u għall-Gironde, li l-ilmijiet tagħha għandhom l-effett li jirregolaw it-temperaturi. Ix-xita hija distribwita sew matul is-sena. Madankollu, fi tmiem is-sajf, id-disturbi oċeaniċi mill-Punent ivarjaw minn sena għal oħra, bi pressjonijiet baxxi ħafna fil-ħarifa jew, għall-kuntrarju, staġuni tardivi sħan u xemxin li joħolqu “effett ta’ vendemmja” notevoli.

It-territorju tal-muniċipalità ta’ Moulis-en-Médoc għandu inklinazzjonijiet ġentili li jkopru strixxa mil-Lvant sal-Punent twila bejn wieħed u ieħor 12-il kilometru. Din il-muniċipalità tmiss fit-Tramuntana mal-belt ta’ Listrac-Médoc, u hija separata minn Avensan fin-Nofsinhar mill-widien prodotti min-nixxigħat Ayguebelle u Tiquetorte.

Sensiela ta’ saffi taflija u bil-ġir ġew iffurmati fi xtut massivi b’riżultat tal-iżviluppi marittimi fl-era Terzjarja. Il-perjodi glaċjali li alternaw mal-istadji intermedji moderati matul l-era Kwaternarja rriżultaw f’akkumuli tax-xmajjar magħmula minn moraine, żrar, ramel u ramal. Wara inverżjoni topografika kkawżata mill-erożjoni, il-fdalijiet ta’ dawn is-saffi saru outliers jew qigħan glaċjali ta’ żrar bi granularità li tvarja minn żrar fin għal ċagħaq kbir, iddepożitat f’sensiela ta’ għelieqi mtarrġa.

Konsegwentement, fil-parti tal-Grigal tal-muniċipalità, il-promontorji ta’ żrar Günz huma interkonnessi mal-ħamrija ramlija biż-żrar fuq il-bażi taflija bil-ġir. Dawn il-promontorji jmissu ma’ ħamrija taflija bil-lom fin-naħa tal-Punent, li testendi għan-Nofsinhar tal-muniċipalità. B’mod predominanti, in-naħa tan-Nofsinhar tal-muniċipalità għandha ħamrija taflija bil-ġir. Fiż-żoni lejn il-Punent tal-villaġġ ta’ Bouqueyran wieħed jista’ jara r-raba’ biż-żrar imtarrġa . Lil hinn minn hemm, l-art issir inqas imħarbta u hija kkaratterizzata mill-preżenza ta’ ramel kolluvjali, imbagħad ta’ ramel tal-Landes. It-territorju kollu tal-muniċipalità huwa maqsum b’widien umdi, dojoq u miftuħa, li jikkostitwixxu żoni ta’ ramel kolluvjali akkummulat. Id-diversità tar-ramel fiż-żona wassal biex l-ispeċjalisti ddikjaraw li “Moulis” hija “konċentrazzjoni impressjonanti tal-vinifikazzjoni tal-Médoc”.

Għalhekk, fil-Moulis-en-Médoc insibu pajsaġġ ta’ widien miftuħa għall-vinifikazzjoni li jinsabu bejn 20 u 30 metru fuq il-livell tal-baħar, strutturati madwar it-triq dipartimentali Nru 5, li tgħaqqad lill-muniċipalità mil-Lvant sal-Punent u tgħaqqad lill-belt prinċipali mad-diversi rħula żgħar fejn huma bbażati l-operazzjonijiet ta’ vinifikazzjoni prinċipali. Il-widien umdi huma ristretti għax-xagħri u għall-imsaġar. Lejn il-Punent, lil hinn mill-villaġġ ta’ Bouqueyran, l-art ta’ moxa mistagħdra ta’ Fonréaud ma għandhiex użu fil-vinifikazzjoni, u timmarka t-tranżizzjoni lejn il-foresta tal-landes tal-Gironde.

Iż-żona ġeografika ta’ produzzjoni tad-denominazzjoni ta’ oriġini kkontrollata Moulis tikkorrispondi għat-territorju tal-muniċipalità ta’ Moulis-en-Médoc u għal parti mit-territorju tal-muniċipalitajiet ta’ Castelnau-de-Médoc, Lamarque u Listrac-Médoc.

F’din iż-żona ġew iddokumentati vinji sa mill-eqdem żminijiet. Din l-art kienet tintuża biex jitkabbru bosta għelejjel f’daqqa fuq skala kbira fl-għamla ta’ latifundia (proprjetajiet kbar). Fiż-żona nstabu tliet stabbilimenti Gallo-Rumani. It-tħawwil tal-varjetà famuża Vitis Biturica, l-antenat tal-varjetà ta’ għeneb Cabernet, imur lura għal dan il-perjodu.

Matul il-Medju Evu, il-Médoc kienet il-matmura ta’ Bordeaux. Dan huwa kkonfermat mill-preżenza ta’ bosta mtieħen, użati biex jitħnu l-ħbub fi dqiq. Moulis tieħu isimha mill-kelma “moulin” [mitħna]. L-iżvilupp tal-vinji beda fis-seklu tlettax, xprunat mis-sidien fewdali u minn komunità reliġjuża li l-eżistenza u l-importanza tagħha huma evidenti mill-knisja Rumana. F’dak iż-żmien, il-bdiewa ma kellhomx interess fiż-żrar “ta’ kwalità baxxa”, li kien jitqies bħala “mauvais cailloux” [ġebel raff] (li minnu jirriżulta l-isem tal-post “Maucaillou”), minħabba li ma kienx adattat għat-tkabbir tal-għelejjel taċ-ċereali. Kien biss aktar tard li d-dielja ġiet rikonoxxuta bħala l-unika pjanta li kapaċi tiffjorixxi f’din il-ħamrija. Il-firxa u l-post tal-vinji huma evidenza tal-lonġevità storika tagħhom: “Il-vinja tagħha hija mingħajr dubju fost l-eqdem fil-Médoc” (Bordeaux et ses Vins, C. Féret, M.H. Lemay, 1991). Matul is-sekli erbatax u ħmistax, id-dielja tħawlet aktar fiż-żoni interni milli ma’ ġenb l-estwarju. Il-produtturi tal-inbid ta’ dak iż-żmien ippreferew li jevitaw l-effetti dannużi tal-umdità li titla’ mix-xmajjar u miċ-ċpar, peress li din tikkawża t-taħsir u teqred il-vinji.

8.2.   Deskrizzjoni tal-fatturi umani rilevanti għar-rabta ġeografika

Ir-reputazzjoni tal-inbejjed ta’ Moulis ġiet stabbilita verament fit-tieni nofs tas-seklu dsatax bis-saħħa tal-mexxejja politiċi u kummerċjali ta’ Haut-Médoc, li bbenefikaw mill-politika ta’ kummerċ ħieles tat-Tieni Imperu u mir-relazzjonijiet privileġġati bejn Napuljun III u r-Reġina Vittorja. In-negozjanti ta’ Bordeaux, li stagħnew mill-kummerċ marittimu, investew fil-Moulis. Fi tmiem id-19-il seklu, il-vinji fil-muniċipalità laħqu l-quċċata tagħhom b’żona ta’ 1 500 ettaru, qabel mardu bil-phylloxera. Fil-bidu tas-seklu għoxrin, il-kundizzjonijiet għall-kummerċjalizzazzjoni tal-inbejjed Moulis-en-Médoc ġew iddeterminati min-negozjanti ta’ Bordeaux. Id-denominazzjoni Moulis żviluppat b’riżultat tal-prattiki kummerċjali tas-sidien, li biegħu parti mill-produzzjoni tal-inbid tagħhom direttament lil xerrejja privati individwali. Kien fi ħdan dan in-network ta’ distribuzzjoni li l-isem “Moulis” tfaċċa għall-ewwel darba. L-istabbiliment tal-assoċjazzjoni ta’ Moulis fl-1936, segwit mir-rikonoxximent tad-denominazzjoni ta’ oriġini protetta bid-Digriet tal-14 ta’ Mejju 1938, ippromwova l-ambizzjonijiet tal-produtturi. Id-Digriet ta’ din id-denominazzjoni ġie emendat fl-4 ta’ Jannar 1939 biex jippermetti li ċerti rqajja’ fil-muniċipalitajiet ta’ Arcins, Avensan, Castelnau-de-Médoc, Cussac-Fort-Médoc, Lamarque u Listrac-Médoc jadottaw id-denominazzjoni “Moulis” abbażi tal-prattiki tradizzjonali. Billi l-prattiki ta’ produzzjoni malajr intemmu fil-muniċipalitajiet ta’ Avensan u Cussac-Fort-Médoc, it-tnejn li huma tneħħew miż-żona ġeografika. L-aġġornament tad-demarkazzjoni approvata fl-2020 wassal għat-tneħħija tal-muniċipalità ta’ Arcins.

Moulis hija l-iżgħar denominazzjoni muniċipali. Is-634 ettaru ta’ vinji attwalment jirrappreżentaw 4 % mill-vinji ta’ Medoc. Dawn il-vinji jitħaddmu minn madwar ħamsin sid.

8.3.   Informazzjoni dwar il-kwalità u l-karatteristiċi tal-prodott

Il-vinji bid-denominazzjoni Moulis jipproduċu medja ta’ 25 000 ettolitru ta’ nbejjed ħomor bla gass.

Anke qabel jimmaturaw, l-inbejjed Moulis huma kemm fini kif ukoll rotondi, billi spiss isiru mill-varjetà Merlot N, normalment imħallta mal-Cabernet-Sauvignon N. Il-varjetajiet Petit Verdot N u Cabernet Franc N (inqas frekwentement il-Cot N u l-Carmenère N) iżidu l-kumplessità. Bis-saħħa ta’ struttura tannika tajba, dawn jilħqu maturità sħiħa wara li jkunu tħallew jitqaddmu bejn 7 u 10 snin. Dawn l-inbejjed tipikament ikollhom kulur intens, fwieħa eleganti, varjetajiet aromatiċi kumplessi u qawwija, u togħma persistenti.

Inġenerali, l-inbejjed Moulis magħmula mill-għeneb imkabbar fuq ħamrija biż-żrar jikkombinaw l-eleganza, il-potenza u l-kumplessità. Il-ħamrija taflija u bil-ġir tipproduċi nbid kemxejn aktar korpuż minn dawk ta’ hawn fuq. Jingħad li jikkombinaw “l-ispirtu u l-vitalità” b’kapaċità tajba għat-tqaddim. Fil-każijiet kollha, l-inbejjed jiġu mmaturati għal mill-inqas sitt xhur.

8.4.   Interazzjonijiet kawżali

Ir-roqgħa art iddeżinjata għall-produzzjoni teskludi ħamrija idromorfika, billi l-ħamrija taflija fonda tikkawża s-sadda temporanja tas-saffi tal-wiċċ, u l-ħamrija magħmula minn ramel iswed umuż fejn ma jkunx hemm gradjent u li spiss tinsab fuq saff ta’ konċentrazzjonijiet ta’ ħadid imwebbes li lokalment huwa magħruf bħala “alios”. Oqsma oħra esklużi mir-roqgħa art iddeżinjata għall-produzzjoni jinkludu l-qigħan ta’ thalwegs, il-partijiet aktar baxxi ta’ rqajja’ vojta, żoni li jmissu man-nixxigħat li huma suxxettibbli għal arja kiesħa fir-rebbiegħa, li jwassal għal riskju ta’ ffriżar u ta’ maturazzjoni tardiva. Fl-aħħar nett, iż-żoni li ma humiex xierqa għall-vinifikazzjoni – bħal msajġar antiki, jew żoni li tilfu l-kapaċità tagħhom għall-vinifikazzjoni, bħal żoni mibnija u barrieri (attivi jew mimlija) – ma humiex ikklassifikati.

Fost l-irqajja’ kklassifikati fiż-żona ta’ produzzjoni, il-promontorji taż-żrar fuq in-naħa tal-Grigal huma xierqa b’mod partikolari għall-kultivazzjoni tal-Cabernet-Sauvignon N. Fiċ-ċentru tal-muniċipalità, il-ħamrija taflija bil-ġir tiffavorixxi ħafna lill-Merlot N u, lejn il-Punent, il-ħamrija biż-żrar tar-raba’ mtarrġa fl-għoli għandha l-kwalitajiet meħtieġa għall-iżvilupp taż-żewġ varjetajiet ta’ għeneb prinċipali.

Din id-diversità teħtieġ immaniġġar selettiv tal-vinji. Id-densità tat-tħawwil hija stabbilita għal mill-inqas 7 000 pjanta għal kull ettaru. Ir-rendimenti huma kkontrollati, u limitati għal massimu ta’ 57 ettolitru għal kull ettaru. Barra minn hekk, l-għadd massimu ta’ raħsiet miżmuma matul iż-żbir, skont il-metodu magħżul, huwa limitat għal 12, u t-tagħbija medja massima għal kull roqgħa hija stabbilita f’livell ta’ 9 500 kilogramma għal kull ettaru, massimu ta’ 14-il għanqud għeneb għal kull pjanta.

9.   Rekwiżiti oħra applikabbli (ippakkjar, tikkettar, rekwiżiti addizzjonali)

Żona fi prossimità immedjata (1)

Qafas legali:

Leġiżlazzjoni nazzjonali

Tip ta’ rekwiżit ieħor:

Deroga dwar il-produzzjoni fiż-żona ġeografika demarkata

Deskrizzjoni tar-rekwiżit:

Iż-żona fi prossimità immedjata, iddefinita b’deroga għall-produzzjoni tal-inbejjed, tinkludi t-territorju tal-muniċipalitajiet li ġejjin tad-département ta’ Gironde, abbażi tal-Code officiel géographique [Kodiċi Ġeografiku Uffiċjali] fis-seħħ fil-25 ta’ Marzu 2020:

Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Ludon-Médoc, Macau, Margaux-Cantenac, Listrac-Médoc, Parempuyre, Pauillac, Le Pian-Médoc, Saint-Estèphe, Saint-Julien-Beychevelle, Saint-Laurent-Médoc, Saint-Sauveur, Saint-Seurin-de-Cadourne, Soussans, Le Taillan-Médoc u Vertheuil.

Żona fi prossimità immedjata (2)

Qafas legali:

Leġiżlazzjoni nazzjonali

Tip ta’ kundizzjoni ulterjuri:

Deroga dwar il-produzzjoni fiż-żona ġeografika demarkata

Deskrizzjoni tal-kundizzjoni:

Iż-żona fi prossimità immedjata, iddefinita b’deroga għall-iżvilupp u t-tqaddim tal-inbejjed, tinkludi t-territorju tal-muniċipalitajiet li ġejjin fid-département ta’ Gironde, abbażi tal-Code officiel géographique [Kodiċi Ġeografiku Uffiċjali] fis-seħħ fil-25 ta’ Marzu 2020:

Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-de-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Parempuyre, Pauillac, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-Médoc, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Le Pout, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Hélène, Sainte-Radegonde, Salaunes, Salleboeuf, Les Salles-de-Castillon, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Le Taillan-Médoc, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val-de-Livenne, Val-de-Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac u Yvrac.

Tikkettar

Qafas legali:

Leġiżlazzjoni nazzjonali

Tip ta’ rekwiżit ieħor:

Dispożizzjonijiet addizzjonali relatati mat-tikkettar

Deskrizzjoni tar-rekwiżit:

L-unità ġeografika usa’ “Bordeaux-Médoc”, “Vin de Bordeaux-Médoc” jew “Grand Vin de Bordeaux-Médoc” tista’ tiġi indikata fuq it-tikketta. Id-daqs tal-ittri użati ma jistax ikun akbar, la fl-għoli u lanqas fil-wisa’, minn żewġ terzi tad-daqs tal-ittri li jiffurmaw l-isem tad-denominazzjoni ta’ oriġini rreġistrata.

Link għall-Ispeċifikazzjoni tal-Prodott

https://info.agriculture.gouv.fr/gedei/site/bo-agri/document_administratif-265561ce-edde-4d79-90d2-45fd71b430a1

---

(1)  ĠU L 9, 11.1.2019, p. 2.

---

| 16.7.2021 | MT | Il-Ġurnal Uffiċjali tal-Unjoni Ewropea | C 284/36 |
| --- | --- | --- | --- |

16.7.2021

MT

Il-Ġurnal Uffiċjali tal-Unjoni Ewropea

C 284/36

---

Pubblikazzjoni ta’ komunikazzjoni ta’ approvazzjoni ta’ emenda standard għall-Ispeċifikazzjoni tal-Prodott għal isem fis-settur tal-inbid, kif imsemmi fl-Artikolu 17(2) u (3) tar-Regolament Delegat tal-Kummissjoni (UE) 2019/33

(2021/C 284/09)

Din il-komunikazzjoni hija ppubblikata f’konformità mal-Artikolu 17(5) tar-Regolament Delegat tal-Kummissjoni (UE) 2019/33 (1)

KOMUNIKAZZJONI TA’ EMENDA STANDARD GĦAD-DOKUMENT UNIKU

Pessac-Léognan

PDO-FR-A0162-AM01

Data tal-komunikazzjoni: 7 ta Mejju 2021

DESKRIZZJONI TAL-EMENDA APPROVATA U R-RAĠUNIJIET GĦALIHA

1.   Żona ġeografika

Żdiedet referenza għall-Kodiċi Ġeografiku Uffiċjali għaż-żona ġeografika. Din iż-żieda ma tbiddel il-konfini taż-żona bl-ebda mod.

Il-punt 1.6 tad-Dokument Uniku ġie emendat skont dan.

2.   Żona tal-irqajja’ demarkata

Id-data tal-11 ta’ Frar 2021 ġiet miżjuda mal-lista ta’ laqgħat tal-kumitat nazzjonali rilevanti li approva ż-żoni tal-irqajja’ demarkati.

L-għan ta’ din l-emenda huwa li tiżdied id-data li fiha l-awtorità nazzjonali rilevanti approvat modifika għaż-żona tal-irqajja’ demarkata fiż-żona ġeografika ta’ produzzjoni. Id-demarkazzjoni tal-irqajja’ tinvolvi l-identifikazzjoni tal-irqajja’ fiż-żona ġeografika ta’ produzzjoni li huma xierqa għall-produzzjoni tal-prodott kopert mid-denominazzjoni ta’ oriġini protetta.

Id-Dokument Uniku ma huwiex affettwat minn dawn l-emendi.

3.   Dispożizzjonijiet agroambjentali

| — | Fil-punt VI(1)(e) tal-Kapitolu 1, żdied dan li ġej: “Dwieli mejtin iridu jitneħħew mill-irqajja’. Ma jistgħux jinżammu dwieli mejtin fl-irqajja’.” |
| --- | --- |

—

Fil-punt VI(1)(e) tal-Kapitolu 1, żdied dan li ġej: “Dwieli mejtin iridu jitneħħew mill-irqajja’. Ma jistgħux jinżammu dwieli mejtin fl-irqajja’.”

| — | Fil-punt VI(2) tal-Kapitolu 1, żdied dan li ġej:






  “2 | - Prattiki oħra relatati mal-għelejjel |
| --- | --- | --- |

—

Fil-punt VI(2) tal-Kapitolu 1, żdied dan li ġej:

“2

- Prattiki oħra relatati mal-għelejjel

Il-kontroll kimiku sħiħ tal-ħaxix ħażin huwa pprojbit fuq l-irqajja’.

Il-kontroll kimiku tal-ħaxix ħażin huwa pprojbit fuq il-promontorji.

Bejn il-flanni, il-veġetazzjoni naturali u/jew imħawla tiġi mmaniġġata b’mezzi mekkaniċi jew fiżiċi.

L-operaturi kollha jikkalkulaw u jirreġistraw l-indiċi tal-frekwenza tat-trattament (TFI) tagħhom.”

L-inklużjoni tal-kalkolu tat-TFI jirrifletti tħassib biex titqajjem sensibilizzazzjoni fost l-operaturi dwar il-prattiki tagħhom u dwar l-użu ta’ prodotti għall-protezzjoni tal-pjanti.

Il-projbizzjoni fuq il-kontroll kimiku sħiħ tal-ħaxix ħażin għandha l-għan li tnaqqas l-użu ta’ erbiċidi. Dan jenħtieġ li jsaħħaħ il-protezzjoni ta’ ħamrija tal-vitikultura u jippreserva l-karatteristiċi naturali tagħha, bħall-fertilità, il-bijodiversità u l-purifikazzjoni bijoloġika. Għalhekk, il-projbizzjoni tikkontribwixxi għall-kwalità u għall-awtentiċità tal-inbejjed.

L-għan ta’ dawn l-emendi huwa li jitnaqqas l-użu tal-prodotti għall-protezzjoni tal-pjanti u li jittieħed aktar kont tat-tħassib soċjali.

Id-Dokument Uniku ma huwiex affettwat minn din l-emenda.

4.   Ċirkolazzjoni bejn l-imħażen awtorizzati

Tħassar il-punt IX(5)(b) tal-Kapitolu I dwar id-data tad-dħul fiċ-ċirkolazzjoni tal-inbejjed bejn l-imħażen awtorizzati.

Din l-emenda ma teħtieġ ebda bidla fid-Dokument Uniku.

5.   Korp ta’ spezzjoni

Ir-referenza għall-korp ta’ spezzjoni ġiet ifformulata mill-ġdid biex tiġi allinjata mal-formulazzjoni użata fi Speċifikazzjonijiet oħra tal-Prodott. Din hija emenda purament formali.

Din l-emenda ma teħtieġ l-ebda bidla fid-Dokument Uniku.

DOKUMENT UNIKU

1.   Isem/ismijiet għar-reġistrazzjoni

Pessac-Léognan

2.   Tip ta’ indikazzjoni ġeografika

DOP – Denominazzjoni ta’ Oriġini Protetta

3.   Kategoriji tal-prodotti tad-dwieli

| 1. | Inbid |
| --- | --- |

1.

Inbid

4.   Deskrizzjoni tal-inbid/inbejjed

1.   Inbejjed ħomor

DESKRIZZJONI FIL-QOSOR BIL-MIKTUB

L-inbejjed għandhom qawwa alkoħolika naturali skont il-volum ta’ 11 %. Wara l-arrikkiment, il-qawwa alkoħolika totali skont il-volum tal-inbejjed ħomor ma taqbiżx 13,5 %.

Fl-istadju tal-ippakkjar, kull lott ta’ nbid aħmar ikollu kontenut ta’ aċidu maliku li ma jaqbiżx 0,3 grammi għal kull litru. Fl-istadju tal-ippakkjar, il-kompożizzjoni tal-inbejjed ħomor tkun kif ġej:

| — | kontenut ta’ zokkor fermentabbli (glukożju u fruttożju) li ma jaqbiżx 2 grammi għal kull litru; |
| --- | --- |

—

kontenut ta’ zokkor fermentabbli (glukożju u fruttożju) li ma jaqbiżx 2 grammi għal kull litru;

| — | aċidità volatili li ma taqbiżx 16,33 milliekwivalenti għal kull litru, jew 0,8 grammi għal kull litru espressi bħala H2SO4, jew 0,98 grammi għal kull litru espressi bħala aċidu aċetiku. |
| --- | --- |

—

aċidità volatili li ma taqbiżx 16,33 milliekwivalenti għal kull litru, jew 0,8 grammi għal kull litru espressi bħala H2SO4, jew 0,98 grammi għal kull litru espressi bħala aċidu aċetiku.

Il-kontenut totali ta’ aċidu u ta’ diossidu tal-kubrit huma kif stabbilit mil-leġiżlazzjoni tal-UE.

L-inbejjed ħomor jiġu prodotti prinċipalment mill-Cabernet Sauvignon N, il-varjetà ta’ għeneb anċestrali tad-denominazzjonijiet ta’ oriġini kkontrollati ta’ Bordeaux. Il-varjetà hija adattata perfettament għal din il-ħamrija biż-żrar fejn tikseb maturazzjoni ottimali. Il-varjetà Cabernet Sauvignon N tipproduċi nbejjed ikkuluriti ħafna bi struttura tannika robusta, li huma kapaċi jitqaddmu għal bosta snin. L-inbejjed għandhom aromi kumplessi b’noti frekwenti ta’ ribes iswed li, maż-żmien, spiss jiżviluppaw noti mdaħħna u pikkanti ta’ ġilda u għanbaqar.

Il-varjetà Cabernet Sauvignon N spiss titħallat mal-Merlot N u l-Cabernet Franc N, varjetajiet li jġibu magħhom delikatezza u jżidu mal-eleganza tagħha. Kultant titħallat mal-Malbec, il-Petit Verdot N u l-Carmenère N, varjetajiet qodma ta’ Bordeaux li jżidu l-kumplessità tal-inbejjed.

KARATTERISTIĊI ANALITIĊI

| Karatteristiċi analitiċi |
| --- |
| Qawwa alkoħolika totali massima (f’% tal-volum) | |
| Qawwa alkoħolika proprja minima (f’% tal-volum) | |
| Aċidità totali minima | |
| Aċidità volatili massima (f’milliekwivalenti għal kull litru) | |
| Total massimu ta’ diossidu tal-kubrit (f’milligrammi għal kull litru) | |

Karatteristiċi analitiċi

Qawwa alkoħolika totali massima (f’% tal-volum)

Qawwa alkoħolika proprja minima (f’% tal-volum)

Aċidità totali minima

Aċidità volatili massima (f’milliekwivalenti għal kull litru)

Total massimu ta’ diossidu tal-kubrit (f’milligrammi għal kull litru)

2.   Inbejjed bojod

DESKRIZZJONI FIL-QOSOR BIL-MIKTUB

L-inbejjed għandhom qawwa alkoħolika naturali skont il-volum ta’ 11 %. Wara l-arrikkiment, il-qawwa alkoħolika totali skont il-volum tal-inbejjed bojod ma taqbiżx 13 %.

Fl-istadju tal-ippakkjar, il-kompożizzjoni tal-inbejjed tkun kif ġej:

| — | kontenut ta’ zokkor fermentabbli (glukożju u fruttożju) li ma jaqbiżx 4 grammi għal kull litru; |
| --- | --- |

—

kontenut ta’ zokkor fermentabbli (glukożju u fruttożju) li ma jaqbiżx 4 grammi għal kull litru;

| — | aċidità volatili li ma taqbiżx 16,33 milliekwivalenti għal kull litru, jew 0,8 grammi għal kull litru espressi bħala H2SO4, jew 0,98 grammi għal kull litru espressi bħala aċidu aċetiku. |
| --- | --- |

—

aċidità volatili li ma taqbiżx 16,33 milliekwivalenti għal kull litru, jew 0,8 grammi għal kull litru espressi bħala H2SO4, jew 0,98 grammi għal kull litru espressi bħala aċidu aċetiku.

Il-kontenut totali ta’ aċidu u ta’ diossidu tal-kubrit huma dawk stipulati fil-leġiżlazzjoni tal-UE.

L-inbejjed bojod xotti jiġu prodotti prinċipalment mill-għeneb Sauvignon B u Semillon B. Meta jkunu għadhom ma mmaturawx, ġeneralment ikollhom kulur isfar lewn it-tiben u jkunu pjuttost ċari. Ikollhom togħma ta’ frott, u jkunu vivaċi u vigorużi. Meta jitħalltu mal-għeneb Sauvignon Gris G u Muscadelle B f’diversi proporzjonijiet, ikollhom fwieħa kumplessa. Maż-żmien jakkwistaw kulur dehbi sottili u jiżviluppaw aromi florali delikati ħafna, li kultant ifakkru fil-fjuri tat-tilju u fl-arbuxelli. Meta jimmaturaw kompletament, l-inbejjed bojod isiru aktar imlaħħma, rotondi u b’togħma persistenti.

KARATTERISTIĊI ANALITIĊI

| Karatteristiċi analitiċi |
| --- |
| Qawwa alkoħolika totali massima (f’% tal-volum) | |
| Qawwa alkoħolika proprja minima (f’% tal-volum) | |
| Aċidità totali minima | |
| Aċidità volatili massima (f’milliekwivalenti għal kull litru) | |
| Total massimu ta’ diossidu tal-kubrit (f’milligrammi għal kull litru) | |

Karatteristiċi analitiċi

Qawwa alkoħolika totali massima (f’% tal-volum)

Qawwa alkoħolika proprja minima (f’% tal-volum)

Aċidità totali minima

Aċidità volatili massima (f’milliekwivalenti għal kull litru)

Total massimu ta’ diossidu tal-kubrit (f’milligrammi għal kull litru)

5.   Prattiki tal-produzzjoni tal-inbid

5.1.   
  Prattiki enoloġiċi speċifiċi

1.   Prattika enoloġika speċifika

Tekniki ta’ arrikkiment sottrattivi huma permessi għall-inbejjed ħomor sa rata ta’ konċentrazzjoni ta’ 15 %. Wara l-arrikkiment, il-qawwa alkoħolika totali skont il-volum tal-inbejjed bojod ma taqbiżx 13 %. Wara l-arrikkiment, il-qawwa alkoħolika totali skont il-volum tal-inbejjed ħomor ma taqbiżx 13,5 %.

Minbarra d-dispożizzjoni ta’ hawn fuq, il-prattiki enoloġiċi segwiti jridu jissodisfaw ir-rekwiżiti stabbiliti fil-livell tal-UE u fil-Kodiċi tas-Sajd Rurali u Marittimu.

2.   Metodu ta’ kultivazzjoni

Id-densità minima għat-tħawwil ta’ dwieli hija ta’ 6 500 pjanta għal kull ettaru. Id-distanza bejn il-flanni ma taqbiżx 1,6 metri u d-distanza bejn il-pjanti fl-istess flann tkun mill-inqas 0,8 metri.

Id-dwieli jinżabru mhux aktar tard mill-istadju tal-ftuħ tal-weraq (l-istadju Lorenz 9), b’massimu ta’ 12-il raħsa għal kull pjanta distribwiti kif ġej: - Żbir “qasir” (jew tal-ixpruni) u żbir “tal-qasab” (jew twil): il-qasab ikollu massimu ta’ seba’ raħsiet għall-varjetajiet Cabernet Sauvignon N, Cot N, Merlot N, Muscadelle B, Petit Verdot N u Semillon B. Għall-Cabernet Franc N, il-Carmenère N u s-Sauvignon B, il-massimu huwa ta’ tmien raħsiet. Hemm massimu ta’ żewġ xpruni, miżbura għal raħsa waħda. - Iż-żbir tal-ixpruni jkun jew fuq żewġ cordons jew f’għamla ta’ mrewħa b’erba’ dirgħajn.

F’konformità mal-Kodiċi tas-Sajd Rurali u Marittimu, l-irrigazzjoni matul l-istaġun tat-tkabbir tad-dwieli hija permessa biss jekk nixfa persistenti tfixkel l-iżvilupp fiżjoloġiku xieraq tad-dwieli u l-maturazzjoni tal-għeneb.

5.2.   
  Rendimenti massimi għal kull ettaru

60 ettolitru għal kull ettaru

6.   Definizzjoni taż-żona demarkata

L-għeneb jinħasad u l-inbejjed jiġu prodotti, immaturati u ppakkjati fit-territorju tal-muniċipalitajiet li ġejjin tad-département ta’ Gironde, abbażi tal-Kodiċi Ġeografiku Uffiċjali fis-seħħ fis-26 ta’ Frar 2020: Cadaujac, Canéjan, Gradignan, Léognan, Martillac, Mérignac, Pessac, Saint-Médard-d’Eyrans, Talence u Villenave-d’Ornon.

7.   Varjetà jew varjetajiet tad-dwieli li minnhom jinkiseb l-inbid / jinkisbu l-inbejjed

Cabernet Franc N

Cabernet Sauvignon N

Carmenère N

Cot N – Malbec

Merlot N

Muscadelle B

Petit Verdot N

Sauvignon B – Sauvignon Blanc

Sauvignon Gris G – Fié Gris

Semillon B

8.   Deskrizzjoni tar-rabta/rabtiet

Iż-żona ġeografika tkopri l-parti tat-Tramuntana taż-żona ta’ denominazzjoni ta’ oriġini kkontrollata ta’ “Graves”. Fuq in-naħa tal-Punent u tan-Nofsinhar hija tmiss mal-belt ta’ Bordeaux, fuq ix-xatt tax-xellug tax-Xmara Garonne.

Il-ħamrija karatteristika hija evidenza tar-rotot preċedenti tal-Garonne, li nbidlu fi tmiem l-Era Terzjarja u matul l-Era Kwaternarja b’riżultat tat-tidwib suċċessiv tal-glaċieri tal-Pyrénées. F’dak iż-żmien inġarrru kwantitajiet kbar ta’ materjali u, skont il-qawwa tal-kurrenti u d-densità tas-sedimenti, ġew iddepożitati fuq dak li kien qiegħ il-baħar magħmul mill-franka u minn ġebel sedimentarju bil-konkilji. Il-proċess ta’ erożjoni pproduċa l-ħamrija li ġejja:

| — | ħamrija ffurmata fuq żrar jew ċagħaq mikul mill-ilma, li tilħaq fond ta’ tliet metri jew aktar; |
| --- | --- |

—

ħamrija ffurmata fuq żrar jew ċagħaq mikul mill-ilma, li tilħaq fond ta’ tliet metri jew aktar;

| — | ħamrija ffurmata fuq tafal kalkarju, ramli u bil-konkilji, li tinsab fuq sodda ta’ blat ta’ ġir fratturat u poruż. |
| --- | --- |

—

ħamrija ffurmata fuq tafal kalkarju, ramli u bil-konkilji, li tinsab fuq sodda ta’ blat ta’ ġir fratturat u poruż.

Din il-kumplessità tal-ħamrija toħloq ambjent naturali rikk għad-denominazzjoni ta’ oriġini kkontrollata.

F’pajsaġġ b’għoljiet baxxi, id-depożiti ta’ żrar jiffurmaw munzelli ddefiniti sew fil-pajsaġġ. L-għoljiet mhux weqfin ħafna jipprovdu skular naturali eċċellenti, megħjuna minn network kbir ta’ xmajjar żgħar li huma tributarji tal-Garonne.

Il-klima hija ġeneralment rappreżentattiva tal-Gironde, kiesħa u adattata għad-dwieli minħabba l-moderazzjoni tagħha u x-xita regolari. It-temperatura hija regolata bis-saħħa tal-protezzjoni tal-foresta ta’ Landes lejn in-Nofsinhar tal-Gironde u tal-Oċean Atlantiku lejn il-Punent.

Iż-żona ġeografika għandha l-karatteristika partikolari li tinsab fi ħdan il-limiti tal-belt ta’ Bordeaux, f’xi postijiet imdawra mill-iżvilupp urban.

Waqt li bdiet tikber, il-belt bdiet tieħu xi art mill-vinji. Fiż-żona ġeografika unika li aktar tard kienet se ssir iż-żona tad-denominazzjoni ta’ oriġini kkontrollata “Pessac-Léognan”, aktar minn 3 000 ettaru ta’ vinji “Graves”, inklużi bosta mijiet tal-kwalità “cru”, intilfu bejn il-bidu tas-seklu għoxrin u s-snin sebgħin. Sa dak iż-żmien kien għad fadal biss 550 ettaru.

Grupp ta’ vitikulturi żgħażagħ imbagħad bdew kawża biex jerġgħu jieħdu lura l-vinji u appellaw għar-ristrutturar tad-denominazzjoni ta’ oriġini kkontrollata ta’ Graves. B’riżultat ta’ dan, bid-Digriet tad-9 ta’ Settembru 1987, id-denominazzjoni ta’ oriġini kkontrollata Pessac-Léognan ingħatat l-istess status bħad-denominazzjonijiet muniċipali ta’ Médoc. Dan irrikonoxxa l-karatteristiċi partikolari taż-żona ġeografika, li oriġinarjament kienet tappartjeni għat-territorju tad-denominazzjoni ta’ oriġini kkontrollata ta’ Graves u kienet parti integrali miż-żona ġeografika tiegħu.

Imkabbra fi klima marittima, mis-seklu sbatax ’il hawn id-dwieli kellhom jiġu appoġġati fuq lasti. L-użu mifrux tal-kannizzati u l-metodu ta’ żbir strett biżżejjed irriżultaw fi ħsad distribwit sew u f’kopertura suffiċjenti għal fotosinteżi effettiva u maturazzjoni ottimali. B’mod simili, sabiex jiġi evitat rendiment eċċessiv fuq kull dielja u biex jiġu żgurati maturazzjoni u konċentrazzjoni ottimali fl-inbejjed, id-densità tat-tħawwil hija għolja.

Iż-żona demarkata għall-ħsad tal-għeneb tikkonsisti minn irqajja’ art ikkaratterizzati minn ħamrija biż-żrar sa ħamrija ramlija biż-żrar, iżda wkoll kultant ħamrija taflija bil-ġir. L-irqajja’ għandhom biżżejjed kapaċità ta’ skular jew minħabba l-permeabbiltà tagħhom jew inkella minħabba li jinsabu fuq l-għoljiet. L-irqajja’ li jinsabu fuq depożiti alluvjali reċenti, ramel jew sottoswol impermeabbli ma humiex eliġibbli.

Dawn l-irqajja’ iddefiniti bir-reqqa jippermettu l-iżvilupp ottimali tal-varjetajiet ta’ dwieli lokali li ġew magħżula maż-żmien għall-kwalitajiet ta’ preservazzjoni u tqaddim tagħhom. Dawn il-kwalitajiet jirriflettu l-fatt li, storikament, kien meħtieġ li l-inbejjed jiġu trasportati tul distanzi twal.

L-inbejjed ħomor jibbenefikaw minn maturazzjoni twila, li hija meħtieġa biex dawn jimmaturaw u jiksbu espressjoni ottimali qabel jitqiegħdu fis-suq għall-konsumaturi.

L-inbejjed bojod xotti mkabbra fuq il-ħamrija aktar ramlija jew ibbażata fuq it-tafal huma rfinati b’mod eċċezzjonali b’noti ta’ fjuri u ta’ frott, iżda mhux mingħajr freskezza.

Fil-port ta’ Bordeaux ġie stabbilit negozju ta’ suċċess li jittrasporta dawn l-inbejjed madwar id-dinja. Il-prossimità taż-żona ta’ denominazzjoni ta’ oriġini kkontrollata fissret li l-Pessac-Léognan malajr kiseb reputazzjoni dinjija, u bbenefika minn tekniki innovattivi, li ħeġġeġ lill-azjendi biex jiżviluppaw u b’hekk setgħu jevolvu filwaqt li żammew il-prattiki l-qodma.

Kważi l-produtturi kollha ta’ Pessac-Léognan jipparteċipaw fil-bejgħ “en primeur” fi Place de Bordeaux, tradizzjoni karatteristika tal-inbejjed popolari ta’ Bordeaux. Il-bejgħ isir fir-rebbiegħa ta’ wara l-ħsad, bis-sensara, magħrufin lokalment bħala “courtiers”, jaġixxu bħala intermedjarji bejn is-sidien u n-negozjanti tal-inbid. Wara t-tranżazzjoni, l-inbid jibqa’ għand il-bejjiegħ u jinħażen u jiġi mmaturat sakemm ikun lest biex jiġi ppakkjat.

9.   Rekwiżiti oħra applikabbli (ippakkjar, tikkettar, rekwiżiti addizzjonali)

Qafas legali:

Leġiżlazzjoni nazzjonali

Tip ta’ rekwiżit addizzjonali:

Ippakkjar fiż-żona ġeografika demarkata

Deskrizzjoni tar-rekwiżit:

Sabiex jiġu ppreservati l-karatteristiċi essenzjali u l-awtentiċità tal-inbejjed, dawn jiġu ppakkjati fiż-żona ġeografika. L-ippakkjar isir jew fi fliexken tal-ħġieġ jew inkella f’pakketti ssiġillati b’vakwu li jesgħu sa ħames litri. Dan isir fil-post fejn l-għeneb ikun inħasad u magħmul f’inbid. L-inbejjed ħomor jiġu mmaturati mill-inqas sal-15 ta’ Settembru tas-sena ta’ wara s-sena tal-ħsad. L-inbejjed bojod jiġu mmaturati mill-inqas sal-15 ta’ Marzu tas-sena ta’ wara s-sena tal-ħsad.

Qafas legali:

Leġiżlazzjoni nazzjonali

Tip ta’ rekwiżit addizzjonali:

Dispożizzjonijiet addizzjonali relatati mat-tikkettar

Deskrizzjoni tar-rekwiżit:

L-unità ġeografika usa’ “Vin de Graves” jew “Grand Vin de Graves” tista’ tidher fuq it-tikketti jew il-kontenituri u fi kwalunkwe fuljett. Id-daqs tal-ittri użati għal din l-unità ġeografika usa’ ma jistax ikun akbar, la fl-għoli u lanqas fil-wisa’, minn żewġ terzi tad-daqs tal-ittri li jiffurmaw l-isem tad-denominazzjoni ta’ oriġini kkontrollata.

Il-klassifikazzjoni “Cru Classé de Graves” tista’ tidher minflok l-unità ġeografika usa’ “Vin de Graves” jew “Grand Vin de Graves” diment li jiġu rispettati l-istess rekwiżiti rigward il-preżentazzjoni u d-daqs tal-ittri.

Link għall-Ispeċifikazzjoni tal-Prodott

https://info.agriculture.gouv.fr/gedei/site/bo-agri/document_administratif-3fcad330-bccb-4c20-853a-89771eac32ae

---

(1)  ĠU L 9, 11.1.2019, p. 2.

---

| 16.7.2021 | MT | Il-Ġurnal Uffiċjali tal-Unjoni Ewropea | C 284/42 |
| --- | --- | --- | --- |

16.7.2021

MT

Il-Ġurnal Uffiċjali tal-Unjoni Ewropea

C 284/42

---

Pubblikazzjoni ta’ komunikazzjoni dwar l-approvazzjoni ta’ emendastandard għall-Ispeċifikazzjoni tal-Prodott ta’ isem fis-settur tal-inbid, kif imsemmi fl-Artikolu 17(2) u (3) tar-Regolament Delegat tal-Kummissjoni (UE) Nru 2019/33

(2021/C 284/10)

Din il-komunikazzjoni hija ppubblikata skont l-Artikolu 17(5) tar-Regolament Delegat tal-Kummissjoni (UE) 2019/33 (1)

KOMUNIKAZZJONI TA’ EMENDA STANDARD LI TIMMODIFIKA D-DOKUMENT UNIKU

Graves supérieures

PDO-FR-A1014-AM03

Data tal-komunikazzjoni: 7 ta’ Mejju 2021

DESKRIZZJONI TAL-EMENDA APPROVATA U R-RAĠUNIJIET GĦALIHA

1.   Kodiċi Ġeografiku Uffiċjali

Il-lista ta’ muniċipalitajiet ġiet aġġornata b’kunsiderazzjoni tal-kodiċi ġeografiku uffiċjali tal-2020.

Din hija bidla purament editorjali, u ż-żona ġeografika ma ġietx emendata.

Il-punti 6 u 9 tad-Dokument Uniku ġew emendati b’riżultat ta’ din il-bidla.

2.   Żona tal-irqajja’ demarkata

Id-data tal-11 ta’ Frar 2021 żdiedet mal-anness li jelenka l-laqgħat tal-kumitat nazzjonali kompetenti li approva d-demarkazzjoni tal-irqajja’ demarkati.

Din l-emenda għandha l-għan li żżid id-data ta’ approvazzjoni mill-awtorità nazzjonali kompetenti ta’ emenda taż-żona tal-irqajja’ demarkata fiż-żona ġeografika ta’ produzzjoni. Id-demarkazzjoni tal-irqajja’ tikkonsisti fl-identifikazzjoni ta’ dawk l-irqajja’ fi ħdan iż-żona ġeografika tal-produzzjoni li huma tajbin għall-produzzjoni tad-Denominazzjoni ta’ Oriġini Protetta kkonċernata.

Id-Dokument Uniku mhuwiex affettwat minn dawn l-emendi.

3.   Referenza għall-korp ta’ spezzjoni

L-abbozzar tar-referenza għall-korp ta’ spezzjoni ġiet ifformulata mill-ġdid biex tiġi allinjata mal-formulazzjoni użata fi Speċifikazzjonijiet oħra tal-Prodott. Din l-emenda hija purament editorjali.

Din l-emenda ma twassal għall-ebda bidla fid-Dokument Uniku.

DOKUMENT UNIKU

1.   Isem/ismijiet

Graves supérieures

2.   Tip ta’ indikazzjoni ġeografika

DOP - Denominazzjoni ta’ Oriġini Protetta

3.   Kategoriji tal-prodotti tad-dwieli

| 1. | Inbid |
| --- | --- |

1.

Inbid

4.   Deskrizzjoni tal-inbid/inbejjed

DESKRIZZJONI TESTWALI KONĊIŻA

Inbid abjad mhux frizzanti b’zokkor residwu magħmul minn għeneb maqtugħ meta jkun misjur ħafna permezz ta’ ħsad manwali suċċessiv, abbażi tal-varjetà sémillon B li jipproduċi nbid robust, mimli, lewn id-deheb, u b’togħma ta’ frott imqadded. It-taħlita finali mal-varjetà sauvignon B u l-varjetà muscadelle B tagħti nota friska lill-inbid.

Qawwa alkoħolika minima naturali skont il-volum ta’ 13,5 %.

Il-kontenut ta’ zokkor fermentabbli (G+F) huwa superjuri jew ugwali għal 34 g/l.

Il-kriterji analitiċi l-oħra jsegwu r-regolamentazzjoni Ewropea.

KARATTERISTIĊI ANALITIĊI

| Karatteristiċi analitiċi ġenerali |
| --- |
| Qawwa alkoħolika totali massima (f’% tal-volum) | |
| Qawwa alkoħolika proprja minima (f’% tal-volum) | |
| Aċidità totali minima | |
| Aċidità volatili massima (f’milliekwivalenti għal kull litru) | |
| Diossidu tal-kubrit totali massimu (f’milligrammi għal kull litru) | |

Karatteristiċi analitiċi ġenerali

Qawwa alkoħolika totali massima (f’% tal-volum)

Qawwa alkoħolika proprja minima (f’% tal-volum)

Aċidità totali minima

Aċidità volatili massima (f’milliekwivalenti għal kull litru)

Diossidu tal-kubrit totali massimu (f’milligrammi għal kull litru)

5.   Prattiki tal-produzzjoni tal-inbid

5.1.   
  Prattiki enoloġiċi speċifiċi

1.   Densità u distanza bejn id-dwieli

Prattika tal-kultivazzjoni

Id-densità minima tat-tħawwil tad-dwieli hija ta’ 5,000 pjanta għal kull ettaru.

Id-distanza bejn ir-ringieli ma tistax tkun akbar minn 2 metri, u d-distanza bejn il-pjanti fl-istess ringiela ma tistax tkun inqas minn 0,8 metri.

2.   Regoli dwar iż-żbir tad-dwieli

Prattika tal-kultivazzjoni

Iż-żbir isir l-aktar tard fl-istadju meta l-weraq ikunu mifruxa (l-istadju 9 ta’ Lorenz).

Id-dwieli jinżabru skont it-tekniki li ġejjin b’massimu ta’ tnax-il għajn fuq kull dielja:

| — | żabra qasira (bid-difer) jew żabra twila (biż-żargun); |
| --- | --- |

—

żabra qasira (bid-difer) jew żabra twila (biż-żargun);

| — | żabra qasira fuq spalliera doppja jew forma ta’ mrewħa b’erba’ dirgħajn. |
| --- | --- |

—

żabra qasira fuq spalliera doppja jew forma ta’ mrewħa b’erba’ dirgħajn.

3.   Ħsad tal-għeneb

Restrizzjoni fuq l-iżvilupp

L-inbejjed ġejjin minn għeneb maħsud meta jkun misjur ħafna (bil-preżenza ta’ moffa nobbli u/jew ta’ skolorazzjoni tal-pjanta) permezz ta’ ħsad bl-idejn suċċessiv.

4.   Arrikkiment

Prattika enoloġika speċifika

L-arrikkiment huwa awtorizzat skont ir-regoli stipulati fl-Ispeċifikazzjoni tal-Prodott.

5.2.   
  Rendimenti massimi

48 ettolitru għal kull ettaru

6.   Definizzjoni taż-żona demarkata

Il-ħsad tal-għeneb, il-vinifikazzjoni, il-produzzjoni u l-maturazzjoni tal-inbejjed isiru fit-territorju tal-muniċipalitajiet li ġejjin tad-département ta’ Gironde abbażi tal-kodiċi ġeografiku uffiċjali tas-26 ta’ Frar 2020: Arbanats, Ayguemortes-les-Graves, Beautiran, Bègles, La Brède, Budos, Cabanac-et-Villagrains, Cadaujac, Canéjan, Castres-Gironde, Cérons, Cestas, Eysines, Gradignan, Guillos, Le Haillan, Illats, Isle-Saint-Georges, Landiras, Langon, Léogeats, Léognan, Martillac, Mazères, Mérignac, Pessac, Podensac, Portets, Pujols-sur-Ciron, Roaillan, Saint-Médard-d’Eyrans, Saint-Michel-de-Rieufret, Saint-Morillon, Saint-Pardon-de-Conques, Saint-Pierre-de-Mons, Saint-Selve, Saucats, Talence, Toulenne, Villenave-d’Ornon, Virelade, u f’parti tat-territorju tal-muniċipalità ta’ Coimères li tikkorrispondi għat-Taqsima A msejħa Herrères l-ewwel pjanta tal-irqajja’ tar-reġistru tal-artijiet (pjan rivedut ghall-1934) iċċertifikat konformi mal-iskeċċ ta’ pjanta ta’ konservazzjoni fil-5 ta’ Novembru 2010.

7.   Varjetà jew varjetajiet tad-dwieli li minnhom jinkiseb l-inbid / jinkisbu l-inbejjed

Muscadelle B

Sauvignon B - Sauvignon blanc

Sauvignon gris G - Fié gris

Sémillon B

8.   Deskrizzjoni tar-rabta/rabtiet

Iż-żona ġeografika tad-Denominazzjoni tal-Oriġini Protetta “Graves supérieures” tifforma strixxa ta’ wisa’ ta’ madwar għaxar kilometri fuq in-naħa tax-xellug tal-Garonne mit-Tramuntana ta’ Bordeaux għax-Xlokk ta’ Langon.

Kif jindika l-isem tad-denominazzjoni, it-territorju ta’ “Graves supérieures” huwa magħmul minn ċagħaq, ġebel, żrar ftit jew wisq oħxon, ramel imħallat max-xaħx u mat-tafal, li f’xi postijiet jinsab fuq ġebel tal-ġir iżda ġeneralment fuq ir-ramel pur jew l-alios (ramel miġbur li jkun fih partikoli tal-ħadid) jew fuq it-tafal. Huwa magħmul minn 43 muniċipalità tad-département tal-Gironde.

L-artijiet għandhom storja ġeoloġika twila u kumplessa, marbuta mill-qrib mal-oriġini tal-Garonne, mat-tibdiliet fl-iżvilupp tiegħu u mal-episodji glaċjali suċċessivi tal-era Kwaternarja. Matul dawn il-perjodi, il-glaċieri tal-Pirenej ħaffru l-widien tagħhom u ħejjew il-blat li fuqu jiskulaw ix-xmajjar sar-reġjun ta’ Bordeaux. Minn dawn id-depożiti suċċessivi baqgħu biss relikwi fil-forma ta’ għoljiet ta’ graves ta’ kull dimensjoni u ta’ kull tip.

L-artijiet li ffurmaw minn dak iż-żmien ’l hawn għandhom ħamrija permeabbli ħafna minħabba li fiha ħafna żrar u ċagħaq. Dawn mhumiex l-uniċi artijiet kwalitattivi ħafna tal-“Graves supérieures”, iżda jikkostitwixxu s-sinsla u l-immaġni tal-eċċellenza tiegħu. L-inklinazzjonijiet tagħhom jiffavorixxu l-fluss tal-ilma u għalhekk jiggarantixxu drenaġġ superfiċjali perfett tal-ilma. Dan id-drenaġġ huwa msaħħaħ permezz ta’ netwerk idrografiku kbir ta’ xmajriet żgħar tal-ilma li huma t-tributarji tal-Garonne. Huma artijiet li għandhom alimentazzjoni idrika tad-dwieli regolata ħafna.

Huma protetti mit-temp fil-Punent permezz tal-foresta tal-arżnu li għandha rwol importanti fir-regolazzjoni tat-temperatura, mis-sħana u l-umdità eċċessivi permezz ta’ ventilazzjoni naturali minħabba li jinsabu ħdejn il-Garonne, u jibbenefikaw mill-influwenzi oċeaniċi li jimmoderaw il-ġlata tar-rebbiegħa. B’hekk il-vinja għandha l-vantaġġ ta’ klima partikolari u favorevoli. Il-pajsaġġi vitikoli ta’ dan is-settur, magħmula minn inklinazzjonijiet mhux weqfin ħafna fejn il-ġebel ċar u jleqq jirrifletti d-dawl fuq l-għeneb, jinsabu bejn ix-xmara u l-foresti tal-arżnu.

L-artijiet tar-reġjun tal-Graves supérieures huma artijiet fejn oriġinaw l-aħjar inbejjed ħomor u bojod tar-reġjun ta’ Bordeaux, u f’dan ir-reġjun ġew żviluppati prattiki li għadhom jintużaw sal-lum. Mis-sekli sbatax u tmintax, il-varjetajiet li kienu jitkabbru fi klima oċeanika kienu jeħtieġu arbli ta’ appoġġ u suċċessivament użu mifrux ta’ rbit u metodu rigoruż ta’ żbir biex jiġi żgurat tqassim tajjeb tal-għeneb li jrid jinħasad u wiċċ tal-werqa kbir biżżejjed għall-fotosinteżi biex tiġi żgurata maturità ottimali.

B’rispett tad-drawwiet, iż-żona tal-irqajja’ demarkata għall-ħsad tal-għeneb tikklassifika l-irqajja’ tar-raba li għandhom il-karatteristika ta’ drenaġġ naturali bil-kwalità ta’ drenaġġ tagħhom jew bil-pożizzjoni tagħhom fuq għolja jew inklinazzjoni. Huma esklużi s-sitwazzjonijiet ġeografiċi u topografiċi li huma soġġetti għall-ġlata fir-rebbiegħa minħabba li jinsabu ’l bogħod mill-Garonne (telf tal-kapaċità termoloġika tax-xmara) jew magħluqin fil-foresta (għaliex iċ-ċirkolazzjoni tal-mases ta’ arja kiesħa tiġi ostakolata).

Iż-żoni tal-irqajja’ demarkati b’mod preċiż jippermettu espressjonijiet ottimali tal-varjetajiet lokali, magħżula tul l-istorja għall-kapaċitajiet ta’ konservazzjoni u maturazzjoni tagħhom, marbuta mal-ħtieġa li dawn il-prodotti jiġu trasportati ’l bogħod.

L-inbejjed bid-Denominazzjoni tal-Oriġini Protetta “Graves supérieures” huma esklussivament inbejjed bojod b’zokkor residwu strutturat abbażi tal-varjetà sémillon B li jinħasdu meta l-għeneb ikun misjur ħafna permezz ta’ ħsad bl-idejn suċċessiv, u dan jirriżulta f’inbejjed robusti, mimlija, lewn id-deheb, u b’togħma ta’ frott imqadded. Il-karatteristiċi klimatiċi taż-żona ġeografika tad-denominazzjoni huma partikolarment favorevoli għal din it-teknika tal-ħsad. Il-varjetajiet sauvignon B u muscadelle B, maħsuda skont l-istess metodi, jagħtu l-freskezza lill-inbejjed matul l-assemblaġġ. Din il-freskezza tirrifletti wkoll in-natura tal-ħamrija ramlija jew b’matriċi taflija li fuqha jitħawlu l-irqajja’ tad-denominazzjoni, li finalment jagħtu lil dawn l-inbejjed b’zokkor residwu bilanċ tajjeb, delikatezza u s-sensazzjonijiet tal-fjuri u tal-frott. Waqt li kapaċi jibbenefikaw minn xi snin ta’ maturità, l-inbejjed jistgħu wkoll jiġu apprezzati bħala “inbejjed żgħażagħ”.

Sabiex jiġi żgurat ħsad suffiċjenti, mingħajr ma jittaqqlu żżejjed id-dwieli (garanzija ta’ maturità u ta’ konċentrazzjoni ottimali tal-frott), id-densità minima tat-tħawwil hija għolja.

Il-prossimità mal-port ta’ Bordeaux, fejn storikament kien hemm kummerċ qawwi tal-inbejjed mad-dinja kollha, u s-sitwazzjoni ġeopedoloġika speċifika ppermettew lid-Denominazzjoni ta’ Oriġini Protetta “Graves supérieures” tikseb fama internazzjonali.

9.   Rekwiżiti oħra applikabbli

Żona fi prossimità immedjata

Qafas legali:

Leġiżlazzjoni Nazzjonali

Tip ta’ kundizzjoni supplementari:

Deroga dwar il-produzzjoni fiż-żona ġeografika demarkata

Deskrizzjoni tal-kundizzjoni:

Iż-żona fi prossimità immedjata, iddefinita bid-deroga għall-produzzjoni, l-ipproċessar u t-tqaddim tal-inbejjed, tinkludi t-territorju tal-muniċipalitajiet li ġejjin tad-département ta’ Gironde, abbażi tal-Kodiċi Ġeografiku Uffiċjali tas-26 ta’ Frar 2020: Barsac, Béguey, Bieujac, Bommes, Cadillac, Fargues, Langoiran, Loupiac, Le Pian-sur-Garonne, Preignac, Rions, Saint-Loubert, Saint-Maixant, Saint-Pierre-d’Aurillac, Sainte-Croix-du-Mont, Sauternes u l-parti tal-muniċipalità ta’ Castets et Castillon li tikkorrispondi għat-territorju ta’ dik li qabel kienet il-muniċipalità ta’ Castets-en-Dorthe qabel ma ingħaqdet ma’ Castillon-de-Castets fl-1 ta’ Jannar 2017.

Unità ġeografika usa’

Qafas legali:

Leġiżlazzjoni Nazzjonali

Tip ta’ kundizzjoni supplementari:

Dispożizzjonijiet addizzjonali dwar it-tikkettar

Deskrizzjoni tal-kundizzjoni:

L-inbejjed bid-denominazzjoni ta’ oriġini protetta jistgħu jispeċifikaw fuq it-tikketti tagħhom l-unità ġeografika usa’ ta’ “Vin de Graves”.

Id-daqs tal-ittri għal din l-unità ġeografika usa’ ma għandux ikun akbar, fl-għoli jew fil-wisa’, minn żewġ terzi tad-daqs tal-ittri li jifformaw l-isem tad-denominazzjoni ta’ oriġini protetta.

Link għall-Ispeċifikazzjoni tal-Prodott

https://info.agriculture.gouv.fr/gedei/site/bo-agri/document_administratif-f819edf9-40af-4f73-9357-def82d1a30d2

---

(1)  ĠU L 9, 11.1.2019, p. 2.

---